hotchpotch/miracl-hf-unified huggingface dataset:
สถาปัตยกรรมแบบปัลลาดีโอ
สถาปัตยกรรมแบบปัลลาดีโอ () หมายถึงลักษณะของสถาปัตยกรรมตะวันตกที่มาจากการออกแบบโดยอันเดรอา ปัลลาดีโอ (ค.ศ. 1508–1580) สถาปนิกชาวเวนิส คำว่า "แบบปัลลาดีโอ" โดยทั่วไปแล้วมักจะหมายถึงลักษณะของสิ่งก่อสร้างที่ได้รับอิทธิพลมาจากการออกแบบของปัลลาดีโอเอง สิ่งก่อสร้างในปัจจุบันที่จัดอยู่ในกลุ่มสถาปัตยกรรมลักษณะนี้วิวัฒนาการมาจากปรัชญาการออกแบบของปัลลาดีโอ งานของปัลลาดีโอมีพื้นฐานมาจากความสมมาตร ความมีทัศนมิติ และคุณค่าของสถาปัตยกรรมการก่อสร้างวัดของกรีกและโรมันโบราณ ตั้งแต่คริสต์ศตวรรษที่ 17 การตีความหมายของสถาปัตยกรรมคลาสสิกกลายมาเป็นลักษณะสถาปัตยกรรมที่เรียกว่า "คตินิยมปัลลาดีโอ" (Palladianism) ลักษณะนี้วิวัฒนาการต่อมาจนกระทั่งถึงคริสต์ศตวรรษที่ 18
"คตินิยมปัลลาดีโอ" กลายเป็นนิยมกันอยู่ระยะหนึ่งในบริเตนระหว่างกลางคริสต์ศตวรรษที่ 17 เมื่อมาถึงต้นคริสต์ศตวรรษที่ 18 ลักษณะนี้ก็หวนกลับมาเป็นที่นิยมไม่แต่ในอังกฤษแต่ยังในหลายประเทศทางตอนเหนือของยุโรปด้วย ต่อมาก็ลดความนิยมลงในยุโรป แต่ไปนิยมกันในทวีปอเมริกาเหนือโดยเฉพาะในสิ่งก่อสร้างที่ออกแบบโดยทอมัส เจฟเฟอร์สัน
สถาปัตยกรรมแบบปัลลาดีโอยังคงเป็นที่นิยมกันทั่วไปในยุโรปตลอดคริสต์ศตวรรษที่ 19 และ 20 มักจะในการออกแบบสิ่งก่อสร้างทางราชการหรือทางสารธารณะ ตั้งแต่ครึ่งหลังของ คริสต์ศตวรรษที่ 19 ก็มีสถาปัตยกรรมการฟื้นฟูกอทิกเข้ามาเป็นคู่แข่ง ลักษณะหลังนี้สนับสนุนโดยสถาปนิกเช่นออกัสตัส พิวจิน (Augustus Pugin) ที่คำนึงถึงที่มาจากวัดโบราณที่ถือว่าเป็นลักษณะ "นอกศาสนา" เกินไปสำหรับผู้นับถือโปรเตสแตนต์และแองโกล-คาทอลิก แต่กระนั้นสถาปัตยกรรมแบบปัลลาดีโอก็ยังคงเป็นที่นิยมและวิวัฒนาการตลอดมา ซึ่งจะเห็นได้จากการออกแบบสถาปัตยกรรมสมัยใหม่ในปัจจุบันในลักษณะหน้าจั่ว ความสมมาตร และความได้สัดส่วน
สถาปัตยกรรมแบบปัลลาดีโอมีลักษณะหนา ดูทึบทึม อาคารหลายแห่งในประเทศไทยที่มีสถาปัตยกรรมรูปแบบนี้ ได้แก่ กระทรวงกลาโหม, หน่วยบัญชาการรักษาดินแดน, อาคารศุลกสถาน เป็นต้น
อะนะตะนะชิเดะวะอิกิเตะยุเกะไน
อะนะตะนะชิเดะวะอิกิเตะยุเกะไน () () เป็นซิงเกิลเปิดตัวของวง เบอร์รีซ์โคโบ CD ซิงเกิล เริ่มจำหน่ายวันที่ 3 มีนาคม พ.ศ. 2547 (ค.ศ. 2004) ในเครื่องหมายการค้า PICCOLO TOWN รหัสสินค้า PKCP-5036 DVD ซิงเกิลวี วางจำหน่ายวันที่ 13 มีนาคม พ.ศ. 2547 (ค.ศ. 2004) รหัสสินค้า PKBP-5016
 ยอดขายทั้งหมด: 15,315
ไฟติงโพสวะดะเตะจะไน!
ไฟทิงโพสวะดะเตะจะไน! () () เป็นซิงเกิลที่ 2 CD ซิงเกิล เริ่มจำหน่ายวันที่ 28 เดือนเมษายน ค.ศ. 2004 ในเครื่องหมายการค้า PICCOLO TOWN รหัสสินค้า PKCP-5037 DVD ซิงเกิลวี วางจำหน่ายวันที่ 12 เดือนพฤษภาคม 2004 รหัสสินค้า PKBP-5017
เพลงสรรเสริญพระบารมี
คำว่า "เพลงสรรเสริญพระบารมี" () โดยการแปลเทียบเคียงจากชื่อเพลงสรรเสริญพระบารมีของไทย (แปลตามตัวว่า เพลงยอพระเกียรติพระมหากษัตริย์) เพลงชนิดนี้เป็นเพลงปลุกใจชนิดหนึ่ง โดยมากจะคล้ายคลึงกับเพลงชาติ แต่มักใช้กับบรรดาพระมหากษัตริย์และพระราชวงศ์ต่าง ๆ โดยเฉพาะ เนื้อหาของเพลงมักเป็นไปในทางถวายพระพรแด่สถาบันพระมหากษัตริย์
เพลงประเภทนี้นิยมบรรเลงในยามที่พระมหากษัตริย์และพระราชวงศ์เสด็จออกในที่สาธารณะ เช่น การเสด็จพระราชดำเนินเยือนประเทศต่าง ๆ การเสด็จออกมหาสมาคม และการเสด็จพระราชดำเนินในที่ต่าง ๆ อย่างเป็นทางการ นอกจากนี้ยังใช้บรรเลงในวาระโอกาสสำคัญของพระราชวงศ์ เช่น วันเฉลิมพระชนมพรรษาในพระบาทสมเด็จพระเจ้าอยู่หัวและสมเด็จพระบรมราชินี เป็นต้น
ธิติมา ประทุมทิพย์
ธิติมา ประทุมทิพย์ ชิ่อเล่น แอน เป็นนักร้องหญิงชาวไทย เข้าสู่วงการโดยการเป็นสมาชิกวงคูณสามซูเปอร์แก๊งค์ (X3 Super Gang) ภายหลังได้ออกอัลบั้มเดี่ยว และมีผลงานอย่างต่อเนื่อง โดยมีเพลงที่ได้รับความนิยมได้แก่ เพลง เสียงของหัวใจ, ฉันขอโทษ, เจ็บช้ำช้ำ, จดหมายจากพระจันทร์, เลือกเป็นคนที่รักเธอ และเพลง คนไม่น่าสงสาร เป็นต้น
ธิติมา ประทุมทิพย์ เกิดเมื่อวันที่ 4 กรกฎาคม พ.ศ. 2522 จบการศึกษาระดับประถมศึกษาที่โรงเรียนดรุโณทัย และเข้าศึกษาต่อระดับมัธยมศึกษาที่โรงเรียนสามเสนวิทยาลัย หลังจากนั้นได้ศึกษาต่อที่คณะนิเทศศาสตร์ จุฬาลงกรณ์มหาวิทยาลัย
แอน มีความสนใจในการร้องเพลงตั้งแต่เด็ก และเริ่มประกวดร้องเพลงตั้งแต่อายุ 3 ขวบ ได้รับรางวัลจากการประกวดร้องเพลงมากมาย อย่างเช่นรางวัลดีเด่นจากรายการการประกวด Thailand Junior Singing Contest และอีก 6 ปีถัดมา เธอก็ชนะการประกวดรายการ Johnny Walker Star Search พร้อมทั้งได้เซ็นสัญญาเป็นศิลปินในสังกัดกรีนบีนส์
แอน เริ่มเป็นที่รู้จักจากการร้องเพลงประกอบละครเรื่อง "คู่รัก" ในเพลง"รักใช่ไหม" ต่อมาได้มีผลงานกับวงคูณสามซูเปอร์แก๊งค์ ร่วมกับ คณิตกุล เนตรบุตร สืบสกล สืบสหการ และสืบสกุล สืบสหการ มีผลงานออกมา 2 อัลบั้ม ก่อนที่ทางวงจะยุบไป โดย แอน ได้มีผลงานเพลงทั้งในรูปแบบศิลปินเดี่ยว และร่วมกับศิลปินอื่นๆ อีกมากมายในสังกัดกรีนบีนส์ ก่อนจะย้ายมาสังกัดลักษ์มิวสิก นอกจากนี้ แอน ยังเป็นเจ้าของและครูสอนร้องเพลงที่ H.O.P.S. (House of Pro Studio)
ด้านชีวิตส่วนตัว สมรสกับแฟนหนุ่มนอกวงการ ดร.กนิษฐ์ ตะปะสา หรือ วัษ เมื่อวันที่ 7 มีนาคม พ.ศ. 2557 ณ โรงแรมคิง พาวเวอร์ หลังจากคบหาดูใจกันมา 11 ปี
ซิงเกิลเดี่ยว
ซิงเกิลเดี่ยว
ซิงเกิล
ซิงเกิล
ซิงเกิล
วันสิ่งแวดล้อมโลก
วันสิ่งแวดล้อมโลก (World Environment Day) เป็นวันที่ได้รับการประกาศจากองค์การสหประชาชาติ ตรงกับวันที่ 6 พฤษภาคม ก้านจักร ของทุกปี สืบเนื่องมาจากโลกของเราเกิดวิกฤตการณ์ด้านสิ่งแวดล้อมอย่างรุนแรง เพื่อให้เกิดความร่วมมือและรู้ทันเหตุการณ์ จึงได้มีการจัดประชุมใหญ่ระดับโลกขึ้นที่ "กรุงสตอกโฮลม์ ประเทศสวีเดน ในช่วงวันที่ 5-16 มิถุนายน พ.ศ. 2515" โดยมีรัฐบาลของประเทศสวีเดนเป็นประธานในการประชุมในครั้งนั้น
วันสิ่งแวดล้อมโลก หรือ World Environment Day นั้นก่อตั้งขึ้นเพื่อให้เกิดความตื่นตัวในด้านวิกฤตการณ์สิ่งแวดล้อมขึ้นทั่วโลก จึงมีมติให้จัดประชุมใหญ่ที่กรุงสตอกโฮลม์ ระหว่างวันที่ 5-16 มิถุนายน พ.ศ. 2515 โดยรัฐบาลของสวีเดนเป็นเจ้าภาพ ซึ่งเรียกการประชุมนี้ว่า "การประชุมสหประชาชาติเรื่องสิ่งแวดล้อมของมนุษย์" หรือ "UN Conference on the Human Environment" ซึ่งมีผู้เข้าร่วมประชุมกว่า 1300 คน จาก 113 ประเทศ รวมถึงมีผู้สังเกตการณ์อีกกว่า 1,500 คน จากหน่วยงานของรัฐ องค์การสหประชาชาติ และสื่อมวลชนแขนงต่างๆ เพื่อร่วมกันหาหนทางแก้ไขปัญหาสิ่งแวดล้อมที่ประเทศต่าง ๆ กำลังเผชิญอยู่ ซึ่งผลจากการประชุมครั้งนั้นได้มีข้อตกลงร่วมกันหลายอย่าง เช่น การจัดตั้งโครงการสิ่งแวดล้อมแห่งสหประชาชาติ (UNEP: United Nations Environment Programme) ที่มีสำนักงานใหญ่อยู่ที่กรุงไนโรบี ประเทศเคนยา และรัฐบาลประเทศต่างๆ ก็ได้รับข้อตกลงจากการประชุมคราวนั้น ไปจัดตั้งหน่วยงานด้านสิ่งแวดล้อมขึ้นในประเทศของตน ดังนั้นเพื่อเป็นการระลึกถึงจุดเริ่มต้นของการร่วมมือ จากหลากหลายชาติในด้านสิ่งแวดล้อม องค์การสหประชาชาติจึงได้ประกาศให้วันที่ 5 มิถุนายน ของทุกปีว่าเป็นวันสิ่งแวดล้อมโลก
ร็อคแมนเอ็กเซ่ 5
ร็อคแมนเอ็กเซ่ 5 () หรือ เมกาแมน แบทเทิลเน็ตเวิร์ค 5 เป็นวิดีโอเกมชุดร็อคแมนเอ็กเซ่ลำดับที่ 5 ผลิตโดยแคปคอม วางจำหน่ายในรูปแบบเกมบอยแอควานซ์ มี 2 เวอร์ชันคือ ทีมออฟบลูส์ (チーム オブ ブルース) และ ทีมออฟคาเนล (チーム オブ カーネル) วางจำหน่ายเมื่อวันที่ 9 ธันวาคม ค.ศ. 2004 ต่อมาได้ทำเวอร์ชั่นใหม่ในรูปแบบของ นินเท็นโด DS ในชื่อ ร็อคแมนเอ็กเซ่ 5DS ทวินลีดเดอร์ส (ロックマンエグゼ5DS ツインリーダーズ) เมื่อวันที่ 21 กรกฎาคม ค.ศ. 2005
เน็ตโตะและเพื่อนๆ ได้ไปศูนย์วิจัยที่พ่อทำงานเพื่อชมผลงานชิ้นใหม่ แต่ว่าเนบิวล่าได้ลักพาตัวยูอิจิโร่พร้อมชิง PET ของเดคาโอะ, เมลล์, ไยโตะไปด้วย ในเวลาเดียวกันศูนย์วิทยาศาสตร์ได้มีการก่อตั้งทีมเพื่อต่อต้านการรุกรานระบบอินเทอร์เน็ตจากพวกเนนิวล่า ด้วยปฏิบัติการลิเบอร์เรท
โลกยามเช้า
โลกยามเช้า เป็นรายการโทรทัศน์ ที่นำเสนอข่าวต่างประเทศ และสาระความรู้จากทั่วโลก ในลักษณะผสมผสานเชื่อมโยงกับสังคมไทย ผลิตโดย ฝ่ายข่าว สถานีวิทยุโทรทัศน์ไทยทีวีสีช่อง 3 ร่วมกับ บริษัท บีอีซี-เทโร เอ็นเทอร์เทนเมนท์ จำกัด (มหาชน) ออกอากาศทุกวันจันทร์-วันศุกร์ เวลา 04.30-04.55 น. ทางไทยทีวีสีช่อง 3 ช่อง 3 เอสดี และ วิทยุครอบครัวข่าว และตั้งแต่วันจันทร์ที่ 3 ธันวาคม พ.ศ. 2555 รวมเป็นช่วงหนึ่งของรายการครอบครัวข่าวเช้า สำหรับวันจันทร์ - ศุกร์ สำหรับรายการในทุกวันเสาร์-วันอาทิตย์ ซึ่งออกอากาศเวลา 05.10-05.35 น. ใช้ชื่อว่า "โลกยามเช้าสุดสัปดาห์" ซึ่งนำรายงานวิเคราะห์หรือการสัมภาษณ์บุคคล ที่เผยแพร่โดยสำนักข่าวต่างประเทศ มานำเสนอด้วยการบรรยายเป็นภาษาไทย
ทั้งนี้ ชื่อรายการ "โลกยามเช้า" มาจากชื่ออดีตรายการวิทยุในช่วงเช้าของสมเกียรติ อ่อนวิมล โดยเมื่อร่วมกับ บมจ.บีอีซี-เทโรฯ ผลิตเป็นรายการโทรทัศน์ สมเกียรติจึงเป็นพิธีกรด้วยตนเองในระยะแรก ก่อนจะมอบหมายให้แคลร์ ปัจฉิมานนท์ เป็นผู้ดำเนินรายการแทน จนกระทั่งต่อมา มีการเปลี่ยนแปลงรูปแบบรายการอีก ทีมผู้ดำเนินรายการจึงเปลี่ยนเป็นชุดใหม่ด้วย
เรื่องเล่าเสาร์–อาทิตย์
เรื่องเล่าเสาร์–อาทิตย์ เป็นรายการโทรทัศน์ประเภทเล่าข่าว ด้วยภาษาที่เป็นกันเองกับผู้ชม ผลิตโดย ฝ่ายข่าว สถานีวิทยุโทรทัศน์ไทยทีวีสีช่อง 3 ร่วมกับ บริษัท ไร่ส้ม จำกัด ออกอากาศทุกวันเสาร์และวันอาทิตย์ เวลา 10.30-12.15 น. ทางไทยทีวีสีช่อง 3 ทางช่อง 3 HD และ ทางวิทยุครอบครัวข่าว FM 106 MHz (เมื่อแรกเริ่ม ออกอากาศในเวลา 11.00-12.00 น. , 11.00 - 12.15 น. , 10.45 - 12.15 และ 10.30 - 12.15 ตามลำดับ)
ด้านการวิจารณ์ เมื่อวันที่ 2 มกราคม พ.ศ. 2559 ผู้ชมรายการ และชาวเน็ต ได้โจมตีรายการ ในช่วงที่ กฤติกา ขอไพบูลย์ รายงานอาการป่วยของ ปอ ทฤษฎี สหวงษ์ ซึ่งกำลังนอนรักษาตัวอยู่ที่โรงพยาบาลรามาธิบดี จากอาการไข้เลือดออก ได้พาดพิงไปถึงเรื่องดวงชะตา น้องมะลิ (พาขวัญ สหวงษ์) บุตรสาวของ ปอ ทฤษฎี สหวงษ์ จากการดูดวงของ ปู โลกเบี้ยว ว่า ดวงน้องจะไม่ได้เป็นเพศหญิง
มูท เดวิด โรแลนด์
Mouthe Bioum David Roland (18 กรกฎาคม พ.ศ. 2532-)
เดอะคลาสสิคัลคอนสไปเรซี
เดอะคลาสสิคัลคอนสไปเรซี () ของ เอพิกา ที่เป็นแผ่นบันทึกการแสดงสดในรูปแบบซีดีแผ่นคู่ของวง Symphonic Metal จากฮอลแลนด์ ไต่ชึ้นชาร์ตเพลงในบ้านเกิดสูงถึงอันดับที่ 23 และอยู่อันดับที่ 100 น เบลเยี่ยม
อัลบั้มนี้จะถูกวางขายในวันที่ 19 พฤษภาคมนี้ที่อเมริกา ผ่านทาง Nuclear Blast Records ซึ่งเป็นคอนเสิร์ตที่บันทึกมาจากงาน Miskolc International Opera Festival ที่ประเทศฮังการี เมื่อวันที่ 14 มิถุนายน ปี 2008 ซึ่งใช้วงออเครสต้าถึง 40 ชีวิต และวงประสานเสียงอีกกว่า 30 คน ร่วมแสดงอยู่ด้วย และเป็นครั้งแรกที่ทางวงนำเพลงจาก ซิงเกิล และอัลบั้ม The Score มาเล่นสด
โมนีกา เบลลุชชี
โมนีกา อันนา มารีอา เบลลุชชี () เกิดเมื่อวันที่ 30 กันยายน ค.ศ. 1964 เป็นนักแสดงและนางแบบชาวอิตาลี
โมนีกา เบลลุชชี เกิดที่เมืองซิตตาดีกัสเตลโล แคว้นอุมเบรีย ทางตอนกลางของอิตาลี เริ่มทำงานเป็นนางแบบตั้งแต่อายุ 16 ปี ขณะกำลังเรียนวิชากฎหมายที่มหาวิทยาลัยเปรูจา เธอเริ่มมีชื่อเสียงในแวดวงนางแบบตั้งแต่ ค.ศ. 1989 หลังจากย้ายไปอยู่ที่เมืองมิลาน เป็นนางแบบในสังกัดอีลิท โมเดล และมีชื่อเสียงในปารีสและนิวยอร์ก
โมนีกา เบลลุชชี เริ่มมีผลงานแสดงภาพยนตร์ตั้งแต่ปี ค.ศ. 1992 แสดงประกอบเป็นเจ้าสาวของแดรกคิวลา ในภาพยนตร์เรื่อง "Bram Stoker's Dracula" กำกับโดยฟรานซิส ฟอร์ด คอปโปลา เริ่มมีชื่อเสียงเป็นที่รู้จักจากบทนำในภาพยนตร์ "Malèna" (มาเลน่า ผู้หญิงสะกดโลก) กำกับโดยจูเซปเป ทอร์นาทอเร และบทบาทที่เป็นที่จดจำ คือบทเพอร์ซิโฟเน ใน "เดอะ เมทริกซ์ รีโหลดเดด" และ "เดอะ เมทริกซ์ เรฟโวลูชั่นส์" กำกับโดยพี่น้องวาชอฟสกี และบทแมรี แมกดาลีน ใน "เดอะ แพสชั่น ออฟ เดอะ ไครสต์" กำกับโดยเมล กิบสัน
ในปี 2015 โมนีกา เบลลุชชีได้รับเลือกให้แสดงใน "องค์กรลับดับพยัคฆ์ร้าย" ภาพยนตร์ในชุดเจมส์ บอนด์ ลำดับที่ 24 โดยเธอจะเป็นสาวบอนด์ที่มีอายุมากที่สุด
ฮิปโปแคมปัส (แก้ความกำกวม)
ฮิปโปแคมปัส () อาจหมายถึง
จูเซปเป ทอร์นาทอเร
จูเซปเป ทอร์นาทอเร () ผู้กำกับภาพยนตร์ นักเขียนบท และผู้อำนวยการสร้างภาพยนตร์ชาวอิตาลี
จูเซปเป ทอร์นาทอเร เกิดที่เมืองบาเกอร์เรีย ใกล้เมืองปาแลร์โม ซิซิลี อิตาลี เริ่มสนใจวงการแสดงและการสร้างภาพยนตร์ตั้งแต่อายุ 16 ปี โดยเริ่มจากการเป็นช่างภาพ และสร้างภาพยนตร์สารคดีเรื่องแรก ชื่อ "Le minoranze etniche in Sicilia" (Ethnical minorities in Sicily) ได้รับรางวัลจากการประกวดในเทศกาลภาพยนตร์ กำกับภาพยนตร์เรื่องยาวเรื่องแรก "Il Camorrista" ในปี ค.ศ. 1985
ผลงานที่สร้างชื่อให้จูเซปเป ทอร์นาทอเร คือภาพยนตร์เรื่องที่สอง "Nuovo Cinema Paradiso" (1989) ได้รับรางวัล Special Jury Prize ในงานเทศกาลภาพยนตร์เมืองคานส์ และรางวัลภาพยนตร์ภาษาต่างประเทศยอดเยี่ยม รางวัลออสการ์
จากนั้น ภาพยนตร์ "L'Uomo delle stelle" (The Star Maker) ได้รับการเสนอชื่อเข้าชิงรางวัลออสการ์ สาขาภาพยนตร์ภาษาต่างประเทศ ประจำปี 1995 ตามด้วย "The Legend of 1900" (1998) และ "Malèna" (2000) ก็ได้รับความนิยม
ฮิปโปแคมปัส
ฮิปโปแคมปัส () เป็นส่วนประกอบที่สำคัญของสมองของมนุษย์และสัตว์เลี้ยงลูกด้วยนมอื่น ๆ ฮิปโปแคมปัสเป็นส่วนหนึ่งของระบบลิมบิก (limbic system) ซึ่งมีบทบาทสำคัญในการสร้างความทรงจำระยะยาวและการกำหนดทิศทางในที่ว่าง โครงสร้างนี้มีลักษณะเป็นคู่อยู่ด้านข้างซ้ายและขวาของสมองเหมือนกับซีรีบรัล คอร์เท็กซ์ ในมนุษย์และไพรเมตชนิดอื่น ๆ ฮิปโปแคมปัสวางตัวในสมองกลีบขมับส่วนใกล้กลาง (medial temporal lobe) ของสมองภายใต้พื้นผิวเปลือกคอร์เท็กซ์ รูปร่างของฮิปโปแคมปัสมีลักษณะโค้งจนนักกายวิภาคศาสตร์ในยุคแรกเปรียบเทียบว่าเหมือนกับเขาของแกะ () หรือเหมือนม้าน้ำ ดังจะเห็นจากชื่อ "ฮิปโปแคมปัส" มาจากภาษากรีกของคำว่าม้าน้ำ (กรีก: ιππος, "hippos" = ม้า, καμπος, "kampos" = ปีศาจทะเล)
ในผู้ป่วยโรคอัลไซเมอร์ ฮิปโปแคมปัสนับเป็นหนึ่งในบริเวณของสมองที่ถูกทำลาย ทำให้มีปัญหาด้านความจำและการกำหนดทิศทางในระยะแรกของโรค นอกจากนี้ฮิปโปแคมปัสอาจถูกทำลายได้จากภาวะเลือดมีออกซิเจนน้อย (hypoxia), สมองอักเสบ (encephalitis), หรือภาวะชักของสมองกลีบขมับส่วนใกล้กลาง (medial temporal lobe epilepsy) ผู้ป่วยที่ฮิปโปแคมปัสถูกทำลายอย่างรุนแรงจะมีอาการสูญเสียความจำ
ยิบรอลตาร์ (แก้ความกำกวม)
คำสำคัญ "Gibraltar" สามารถหมายถึง[[sr:Гибралтар (вишезначна одредница)]
โพกรม
โพกรม หรือ การจลาจลโพกรม () เป็นลักษณะหนึ่งของการก่อความไม่สงบหรือการจลาจลในการต่อต้านกลุ่มคนกลุ่มใดกลุ่มหนึ่งที่อาจจะมีลักษณะร่วมกันทางชาติพันธุ์, ศาสนา, เชื้อชาติ หรืออื่นๆ ที่อาจจะออกมาในรูปของการเข่นฆ่า หรือการทำลายทรัพย์สินบ้านเรือน, ธุรกิจ หรือศาสนสถานที่อาจจะเกิดขึ้นโดยมีการวางแผนล่วงหน้าหรือไม่มีก็ได้ คำนี้เดิมใช้ในการสร้างความเสียหายและทำร้ายชาวยิว แต่ในภาษาอังกฤษ “โพกรม” ไม่จำกัดเพียงการสร้างความเสียหายและทำร้ายเฉพาะแต่ชาวยิวเท่านั้นแต่ยังรวมถึงกลุ่มอื่นๆ ที่กล่าวข้างต้น
ที่มาของคำว่า “โพกรม” ในภาษาอังกฤษ “Pogrom” () มาจากคำกิริยา “громить” ที่แปลว่าทำลาย, ก่อความวุ่นวาย, การทำลายอย่างรุนแรง ยูริ อาฟเนริบรรยาย “โพกรม” ว่าเป็น “การจลาจลโดยประชาชนผู้ถืออาวุธที่มัวเมาไปด้วยความเกลียดชังต่อผู้ที่ช่วยเหลือตนเองไม่ได้ขณะที่ตำรวจและทหารยืนดูอยู่โดยไม่เข้าเกี่ยวข้อง”
สังกัสสะ
สังกัสสะ () คือเมืองโบราณในสมัยพุทธกาล มีความสำคัญในฐานะเป็นเมืองที่เสด็จลงจากดาวดึงส์เทวโลกของพระสัมมาสัมพุทธเจ้า หลังจากที่พระองค์เสด็จไปทรงจำพรรษาที่ 7 หลังการตรัสรู้ ณ ดาวดึงส์ เพื่อทรงแสดงพระอภิธรรมปิฎกโปรดพระพุทธมารดา ปัจจุบันสังกัสสะตั้งอยู่ที่หมู่บ้านสังกิสสะ บะสันตะปุระ (Sankissa Basantapura) ในจังหวัดฟารุกาหบาท (Farrukhabad) รัฐอุตตรประเทศ ประเทศอินเดีย เมืองแห่งนี้ไม่ค่อยมีผู้แสวงบุญไปจาริกเท่าใดนัก เนื่องจากการเดินทางไปยังหมู่บ้านแห่งนี้ในปัจจุบันเป็นไปด้วยความยากลำบาก
นอกจากเมืองแห่งนี้จะเป็นสถานที่เสด็จลงจากดาวดึงส์เทวโลกของพระสัมมาสัมพุทธเจ้าแล้ว บริเวณที่ใกล้กับสังกัสสะนั้นคือที่ตั้งของเมืองกโนช์ หรือกเนาช์ ซึ่งมีชื่อในภาษาบาลีว่า "กณฺณกุช" และในภาษาสันสกฤตว่า "กานฺยกุพฺช" โดยเมืองกโนช์มีความสำคัญในหลังพุทธกาล คือในช่วงพุทธศตวรรษที่ 12 เมืองนี้ได้เป็นเมืองหลวงของพระเจ้าหรรษวรรธนะ (Haravardhana) ผู้ทรงเป็นพุทธศาสนูปถัมภกที่ยิ่งใหญ่พระองค์หนึ่งในประวัติศาสตร์พระพุทธศาสนา และเมืองกโนช์ได้เป็นที่มั่นสำคัญยิ่งแห่งหนึ่งของพระพุทธศาสนาในยุคนั้น โดยเมื่อหลวงจีนถังซำจั๋งได้มาเยี่ยมเมืองแห่งนี้ ท่านได้บันทึกไว้ว่ามีวัดกว่าร้อยวัด และมีพระอยู่ประจำกว่าหมื่นรูป ทั้งสงฆ์เถรวาทและมหายาน
การเบียดเบียน
การเบียดเบียน หรือ การบีฑา หรือ การประหัตประหาร () เป็นการจงใจไล่ทำร้ายหรือไล่สังหารบุคคลคนเดียวหรือกลุ่มชนอย่างเป็นระบบ ชนิดของ “การเบียดเบียน” ก็ได้แก่การเบียดเบียนศาสนา การเบียดเบียนชาติพันธุ์ และการเบียดเบียนทางการเมือง บางลักษณะที่กล่าวก็ซ้ำซ้อนกัน
การเบียดเบียนศาสนาที่เป็นที่รู้จักกันดีก็ได้แก่การเบียดเบียนคริสต์ศาสนิกชนในจักรวรรดิโรมัน ที่เกิดขึ้นตั้งแต่กลางคริสต์ศตวรรษที่ 1 ในสมัยของจักรพรรดิเนโรมาจนถึงต้นคริสต์ศตวรรษที่ 4 โดยเฉพาะในรัชสมัยของจักรพรรดิไดโอคลีเชียน การเบียดเบียนในจักรวรรดิโรมันมาลดน้อยลงเมื่อจักรพรรดิคอนสแตนตินที่ 1 ทรงประกาศให้ศาสนาคริสต์เป็นศาสนาประจำชาติจักรวรรดิโรมัน แต่การเบียดเบียนคริสต์ศาสนิกชนก็มิได้หยุดยั้งลงและยังคงดำเนินต่อมาด้วยเหตุผลที่ต่าง ๆ ไปจากในช่วงศาสนาคริสต์ยุคแรก เช่นการเบียดเบียนที่เกิดขึ้นในฝรั่งเศสระหว่างโรมันคาทอลิกและอูเกอโนต์ซึ่งเป็นโปรแตสแตนต์ชาวฝรั่งเศส
การเบียดเบียนบางครั้งก็อาจจะมาจากความเชื่องมงาย (superstition) เช่น การเบียดเบียนผู้มีภาวะผิวเผือก (Persecution of albinism) ทางตะวันออกของแอฟริกาเพราะความเชื่อที่ว่าคนเผือกเป็นผู้มีอำนาจเวทมนตร์พิเศษ
สงครามครูเสดครั้งที่ 9
สงครามครูเสดครั้งที่ 9 () เป็นหนึ่งในสงครามครูเสดและเป็นสงครามครูเสดครั้งสุดท้าย ที่เกิดขึ้นระหว่างปี ค.ศ. 1271 – ค.ศ. 1272 เป็นสงครามที่ต่อสู้กันในตะวันออกใกล้ระหว่างฝ่ายผู้นับถือคริสต์ศาสนาและฝ่ายผู้นับถือศาสนาอิสลาม ในสงครามครั้งนี้ฝ่ายมุสลิมเป็นฝ่ายที่ได้รับชัยชนะ ที่เป็นผลทำให้สงครามครูเสดยุติลงในที่สุดและอาณาจักรครูเสดต่างๆ ในบริเวณลว้านก็สลายตัวไป
ทางฝ่ายคริสเตียนมีกำลังคนทั้งสิ้นประมาณ 60,000 คน โดยมีผู้นำที่รวมทั้ง สมเด็จพระเจ้าชาร์ลส์ที่ 1 แห่งเนเปิลส์, สมเด็จพระเจ้าฮิวจ์ที่ 3 แห่งไซปรัส, เจ้าชายเอ็ดเวิร์ดแห่งอังกฤษ, โบฮีมอนด์ที่ 6 แห่งอันติโอค, อบาคา ข่านแห่งมองโกล และ สมเด็จพระเจ้าชาร์ลส์ที่ 2 แห่งอาร์มีเนีย
ทางฝ่ายมุสลิมมีกำลังคนที่ไม่ทราบจำนวน โดยมีไบบาร์สเป็นผู้นำ
สงครามครูเสดครั้งที่ 9 บางครั้งก็รวมกับสงครามครูเสดครั้งที่ 8 ถือกันว่าเป็นสงครามครูเสดครั้งสุดท้าย และเป็นสงครามใหญ่สงครามสุดท้ายของยุคกลางในการที่ฝ่ายคริสเตียนพยายามยึดครองดินแดนศักดิ์สิทธิ์
เมื่อพระเจ้าหลุยส์ที่ 9 แห่งฝรั่งเศสไม่ทรงสามารถยึดตูนิสได้ในสงครามครูเสดครั้งที่ 8 เจ้าชายเอ็ดเวิร์ดแห่งอังกฤษก็เสด็จไปเอเคอร์ เพื่อเข้าร่วมในสงครามครูเสดครั้งที่ 9 แต่เป็นสงครามที่ทางฝ่ายคริสเตียนพ่ายแพ้ ซึ่งส่วนหนึ่งอาจจะเป็นเพราะพลังใจในการที่จะดำเนินการสงครามเหือดหายไป และเพราะอำนาจของมามลุค ในอียิปต์ขยายตัวมากขึ้น นอกจากนั้นผลของสงครามก็นำมาซึ่งการล่มสลายของที่มั่นต่างๆ ริมฝั่งทะเลเมดิเตอเรเนียนไปด้วยในขณะเดียวกัน
มนุษย์ช้าง
ดิ เอเลแฟนท์แมน หรือ มนุษย์ช้าง () เป็นภาพยนตร์อเมริกันที่ออกฉายในปี ค.ศ. 1980 กำกับโดยเดวิด ลินช์ อำนวยการสร้างโดยเมล บรูคส์ ดัดแปลงจากชีวิตจริงของ โจเซฟ เมอร์ริค (ในภาพยนตร์ใช้ชื่อว่า จอห์น เมอร์ริค ตามที่ระบุในหนังสือ "The Elephant Man and Other Reminiscences" (1923) เขียนโดยนายแพทย์เฟรเดริก เทรเวส) ชายชาวอังกฤษในคริสต์ศตวรรษที่ 19 ที่มีความผิดปกติตามร่างกาย เป็นเนื้องอกตามใบหน้าและระยางค์ เนื่องจากพันธุกรรม จนได้ฉายาว่า "มนุษย์เดนช้าง'เ(Elephantiasis)
ภาพยนตร์นำแสดงโดย จอห์น เฮิร์ท แอนโทนี ฮอพกินส์ และแอนน์ แบนครอฟต์ บทภาพยนตร์เขียนโดยเดวิด ลินช์ ดัดแปลงจากบันทึกทางการแพทย์ของนายแพทย์เฟรเดริก เทรเวส และผลการศึกษาของแอชลีย์ มอนตากู นมเทียมมานุษยวิทยาชาวอเมริกัน ถ่ายทำเป็นภาพยนตร์ขาวดำ ก่อนหน้านั้นเคยถูกสร้างเป็น[[ละครบรอดเวย์]และทีปลาไข่บอยก้อยในปี ค.ศ. 1979 นำแสดงโดย[[ฟิลิปส์ แอนกลิม]] และ[[เดวิด โบวี]] และได้รับ[[รางวัลโทนี]]
ภาพยนตร์นำเสนอเรื่องราวของจอห์น เมอร์ริค ที่มีความผิดปกติทางร่างกาย จนถูกรังเกียจและดูหมิ่นเหยียดหยาม ถูกนำตัวไปแสดงร่วมกับ[[คณะละครสัตว์]] ทั้งที่ตัวเขามีสติปัญญาเฉลียวฉลาด แต่ก็แกล้งทำตัวเป็นคนสติไม่ดี นอกจากนั้นยังนำเสนอแง่มุมของ[[ศักดิ์ศรี]]แห่งความเป็น[[มนุษย์]] การเรียนรู้คุณค่าของการมีชีวิต​อยู่​ ​
ภาพยนตร์ประสบความสำเร็จทั้งรายได้และคำชื่นชม ได้รับการเสนอชื่อเข้าชิง[[รางวัลออสการ์]] 8 รางวัล ในปี ค.ศ. 1981 รวมทั้ง[[รางวัลออสการ์ สาขาภาพยนตร์ยอดเยี่ยม|สาขาภาพยนตร์ยอดเยี่ยม]] และได้รับ[[รางวัลบาฟตา]] สาขาภาพยนตร์ยอดเยี่ยม และทีปกร (ปลาไข่)-egg fishman
[[หมวดหมู่:ภาพยนตร์อเมริกัน]]
[[หมวดหมู่:ภาพยนตร์ขาวดำ]]
[[หมวดหมู่:ภาพยนตร์ชีวิต]]
[[หมวดหมู่:ภาพยนตร์ที่ออกฉายในปี พ.ศ. 2523]]
[[หมวดหมู่:ภาพยนตร์โศกนาฏกรรม]]
[[หมวดหมู่:ภาพยนตร์โดยพาราเมาต์พิกเจอส์]]
[[หมวดหมู่:ภาพยนตร์ที่ถ่ายทำในลอนดอน]]
ฌาราร์ ปิเก
ฌาราร์ ปิเก บาร์นาเบ็ว (; เกิดวันที่ 2 กุมภาพันธ์ ค.ศ. 1987) เป็นนักฟุตบอลชาวสเปน ปัจจุบันเล่นในตำแหน่งเซ็นเตอร์แบ็ก ให้กับบาร์เซโลนา
ปิเกเริ่มเล่นฟุตบอลด้วยการเป็นนักเตะฝึกหัดของบาร์เซโลนาตั้งแต่อายุ 10 ขวบในปี ค.ศ. 1997 และเล่นอยู่ในทีมเยาวชนของบาร์เซโลนานานถึง 7 ปี จนอายุได้ 17 ปี แมนเชสเตอร์ยูไนเต็ดจึงซื้อตัวไปร่วมทีมในปี ค.ศ. 2004 แต่ตลอด 4 ปีที่อยู่ในถิ่นโอลด์แทรฟฟอร์ดไม่ประสบความสำเร็จ เนื่องจากไม่มีโอกาสได้ลงเล่น พอถึงปี ค.ศ. 2008 บาร์เซโลนาได้ขอซื้อตัวกลับ เขาได้กลายเป็นกำลังสำคัญของทีมบาร์เซโลนาและเป็นหนึ่งในนักเตะชุดที่คว้าทริปเปิลแชมป์เป็นทีมแรกของสเปนในฤดูกาลนี้ของบาร์เซโลนา
ด้านชีวิตส่วนตัว ปิเกใช้ชีวิตคู่ร่วมกับชากีรา นักร้องสาวชาวโคลอมเบีย มีบุตรด้วยกัน 2 คน
กัมนอว์
กัมนอว์ (, "สนามใหม่") เป็นสนามเหย้าของสโมสรฟุตบอลบาร์เซโลนา ตั้งอยู่ที่เมืองบาร์เซโลนา แคว้นกาตาลุญญา ประเทศสเปน เริ่มก่อสร้างเมื่อวันที่ 28 มีนาคม ค.ศ. 1954 และเปิดใช้อย่างเป็นทางการเมื่อวันที่ 24 กันยายน ค.ศ. 1957 มีความจุทั้งสิ้น 98,772 คน ซึ่งเป็นสนามที่ใหญ่ที่สุดในยุโรป
อัลบาโร เบาติสตา
อัลบาโร เบาติสตา () นักแข่งรถชาวสเปน อดีตแชมป์โลกรุ่น 125 ซีซี ปี 2006 เกิดเมื่อวันที่ 21 พฤศจิกายน ค.ศ. 1984 ปัจจุบันขึ้นมาเป็นผู้นำของคะแนนสะสม
เทย์เลอร์ เลาต์เนอร์
เทย์เลอร์ แดเนียล เลาต์เนอร์ () เกิดเมื่อวันที่ 11 กุมภาพันธ์ ค.ศ. 1992 เป็นนักแสดงอเมริกันและนักสู้ศิลปะการต่อสู้ป้องกันตัว อาจเป็นที่รู้จักในผลงานภาพยนตร์แนวครอบครัวเรื่อง "The Adventures of Sharkboy and Lavagirl in 3-D" และ "Cheaper by the Dozen 2" ร่วมกับสตีฟ มาร์ติน และรู้จักในบทเจค็อบ แบล็ก ในภาพยนตร์ปี 2008 เรื่อง "แวมไพร์ ทไวไลท์" เขายังแสดงในซิตคอมทางช่อง ยูพีเอ็น เรื่อง "Love Inc"
เจ้าพระยามหาเสนา (เสน)
เจ้าพระยามหาเสนา (เสน) เป็นบุตรชายของเจ้าพระยาเพ็ชร์พิไชย (ใจ) สมุหนายกในรัชสมัยสมเด็จพระเจ้าอยู่หัวบรมโกศ ซึ่งสืบเชื้อสายจาก เจ้าพระยาบวรราชนายก (เฉกอะหมัด) ขุนนางคนสำคัญในรัชสมัย สมเด็จพระเจ้าทรงธรรม และ สมเด็จพระเจ้าปราสาททอง
เจ้าพระยามหาเสนา (เสน) เป็นบุตรคนที่ 3 ของเจ้าพระยาเพ็ชร์พิไชย (ใจ) กับท่านแฉ่ง โดยท่านมีพี่สาวคนหนึ่งชื่อ แก้ว ได้แต่งงานกับ เจ้าพระยามหาเสนา ที่สมุหพระกลาโหมในรัชสมัยพระเจ้าอยู่หัวบรมโกศและมีบุตรด้วยกันถึง 3 คนโดยคนสำคัญที่สุดชื่อ ปลี ซึ่งต่อมาคือ เจ้าพระยามหาเสนา สมุหพระกลาโหมคนแรกในรัชกาลที่ 1 โดยท่านได้รับราชการในวังหน้าตั้งแต่สมัยเจ้าฟ้าธรรมาธิเบศ (เจ้าฟ้ากุ้ง)โดยได้เป็นที่ พระยาเสน่หาภูธร จางวางมหาดเล็กต่อมาเมื่อเจ้าฟ้ากุ้งสิ้นพระชนม์พระเจ้าอยู่หัวบรมโกศจึงโปรดเกล้าสถาปนา เจ้าฟ้าดอกเดื่อ กรมขุนพรพินิตพระราชโอรสองค์เล็กขึ้นเป็นพระมหาอุปราชแทนพร้อมกับแต่งตั้งพระยาเสน่หาภูธรขึ้นเป็น พระยาจ่าแสนยากร จางวางกรมมหาดไทยต่อมาเมื่อพระเจ้าอยู่หัวบรมโกศสวรรคตในปีพ.ศ. 2301พระมหาอุปราชจึงขึ้นครองราชย์แทนทรงพระนามว่า สมเด็จพระเจ้าอุทุมพร พร้อมกันนั้นโปรดให้แต่งตั้งข้าหลวงเดิมหลายท่านเป็นขุนนางชั้นผู้ใหญ่รวมทั้งพระยาจ่าแสนยากร (เสน)ด้วยโดยเฉพาะพระยาจ่าแสนยากรนั้นโปรดเกล้าให้เป็น เจ้าพระยามหาเสนาที่สมุหพระกลาโหมอัครมหาเสนาบดีปักษ์ใต้ เช่นเดียวกับพี่เขยของท่าน
ด้านชีวิตครอบครัวของท่านท่านสมรสกับ ท่านพวงแก้ว ธิดาเจ้าพระยาธรรมาธิกรณ์ (ขุนทอง) มีบุตรธิดารวม 4 คน ได้แก่
ต่อมาท่านสมรสอีกครั้งกับ ท่านบุญศรี มีบุตรชาย 1 คน ได้แก่
และภรรยาอีกคนชื่อ จำรูญ มีบุตรด้วยกัน 3 คน ได้แก่
โคบี สมัลเดอส์
โคบี สมัลเดอส์ () นักแสดงสาวชาวแคนาดาเป็นที่รู้จักจากบท โรบิน เชอร์บาตสกี จากซีรีส์ "ฮาวไอเม็ตยัวร์มาเธอร์" และมาเรีย ฮิลล์ ในจักรวาลภาพยนตร์มาร์เวล
จอช แรดเนอร์
จอร์ช แรดเนอร์ () นักแสดงหนุ่มชาวอเมริกันเป็นที่รู้จักจากบทของ เท็ด โมสบี้ ใน How I Met Your Mother ทางช่อง CBS จอชยังเป็นคนเขียนบท/กำกับ/หนึ่งในนักแสดงเรื่อง Happythankyoumoreplease
ไซซี จอมใจจอมราชันย์
ไซซี จอมใจจอมราชันย์(,) เป็นละครโทรทัศน์จีนที่ออกฉายในปีค.ศ. 2007(ในจีน) และในประเทศไทยได้ออกอากาศทาง โมเดิร์นไนน์ ทีวี เริ่มฉายเมื่อวันที่20 เมษายน พ.ศ. 2552 และฉายจบในวันที่9 มิถุนายน พ.ศ. 2552และในวันที่ 10 มิถุนายน พ.ศ. 2552ได้มีการวิจารณ์ตัวละครต่างๆโดย รศ. ดร. เสรี วงษ์มณฑาโดยฉายในวันจันทร์-พุธ เวลา 15.30-16.30น. พร้อมกันนั้นเอสทีแกรนด์มัลติมีเดียก็ได้รับลิขสิทธิ์จัดจำหน่ายภาพยนตร์จีนชุดนี้แต่เพียงผู้เดียวในประเทศไทยโดยเนื้อเรื่องนั้นเล่าถึงช่วงปลายยุคชุนชิวในสงครามระหว่างแคว้นอู๋นำโดย อู๋อ๋อง-ฟูชายและแคว้นเย่ว์นำโดยเย่ว์อ๋อง-โกวเจี้ยนโดยมี ไซซีหญิงสาวผู้ฉลาดและเลอโฉมจากแคว้นเย่ว์เป็นตัวดำเนินเรื่อง
ไซเบอร์พังก์
ไซเบอร์พังก์ () เป็นแนวนิยายวิทยาศาสตร์ชนิดหนึ่ง ที่เน้นในเรื่อง "ความไฮเทคและชีวิตคุณภาพต่ำ" ชื่อนี้เป็นคำผสมของคำว่า cybernetics (มีความหมายว่า วิทยาเกี่ยวกับการติดต่อและควบคุมของสัตว์และเครื่องจักร) และ พังก์ เกิดขึ้นโดย Bruce Bethke โดยเขาใช้ในเรื่องสั้นที่ชื่อ "Cyberpunk" ตีพิมพ์ในปี 1983 โดยมีเนื้อหาเรื่องราววิทยาศาสตร์ล้ำยุค อย่างเช่นเทคโนโลยีสารสนเทศ และวิทยาเกี่ยวกับการติดต่อและควบคุมของสัตว์และเครื่องจักร ซึ่งทั้งสองอย่างอยู่ในช่วงที่ล้มเหลวหรือเกิดการเปลี่ยนแปลงครั้งใหญ่ในสังคม
เนื้อเรื่องของไซเบอร์พังก์ จะมุ่งเน้นไปที่ความขัดแย้งกันของเหล่าบรรดาแฮกเกอร์ ปัญญาประดิษฐ์ และ Megacorporation และมีแนวโน้มว่าเกิดขึ้นในอนาคตอันใกล้ของโลกมนุษย์ มากกว่าอนาคตอันไกลโพ้น ทัศนคติเกี่ยวกับกับกาแล็กซี่ พบในบทประพันธ์อย่างเช่น "สถาบันสถาปนา" ของ ไอแซค อสิมอฟ และ "ดูน" ของแฟรงค์ เฮอร์เบิร์ต โดยเกิดขึ้นในยุคหลังยุคอุตสาหกรรมดีสโตเพียส (โลกอนาคตที่ไม่พึงประสงค์) แต่มีแนวโน้มที่จะท่าทีเกิดความอลหม่านทางวัฒนธรรมผิดธรรมดา และการใช้เทคโนโลยีในทางที่คาดการณ์ไม่ได้ของผู้สร้าง แนวทางบรรยากาศเช่นนี้ยังยังสะท้อนรูปแบบฟิล์มนัวร์ และผู้เขียนผลงานในประเภทนี้มักจะเทคนิคการเขียนแบบการสืบสวน
ฝน..จากฟ้า
ฝน..จากฟ้า เป็นรายการโทรทัศน์ประเภทสารคดีเทิดพระเกียรติพระบาทสมเด็จพระเจ้าอยู่หัว ผลิตโดย บริษัท ธีมเมติก จำกัด ออกอากาศทุกวันเสาร์เวลาประมาณ 17.00-17.30 น. ทางสถานีโทรทัศน์ทีวีไทย เริ่มออกอากาศเป็นครั้งแรก เมื่อวันที่ 1 เมษายน พ.ศ. 2551
สโมสรฟุตบอลแมนเชสเตอร์ซิตี ฤดูกาล 2007-08
ใน ฤดูกาล 2007-08 แมนเชสเตอร์ซิตีแข่งขันอยู่ในเอฟเอพรีเมียร์ลีก
ในฤดูกาลนี้แมนเชสเตอร์ซิตีเริ่มต้นฤดูกาลด้วยเจ้าของสโมสรคนใหม่คือ พ.ต.ท.ดร.ทักษิณ ชินวัตร อดีตนายกรัฐมนตรีของประเทศไทย และผู้จัดการทีมคนใหม่คือ สเวน-เยอราน เอริกซอน อดีตผู้จัดการทีมชาติอังกฤษ จบฤดูกาลในอันดับที่ 9 ของตารางคะแนน หลังจากนั้นเอริกซอนได้ถูก พ.ต.ท.ดร.ทักษิณปลดออกจำตำแหน่ง และได้แต่งตั้ง มาร์ค ฮิวจ์ส ดำรงตำแหน่งแทน
ชุดที่สวมในฤดูกาล 2007-08 เป็นชุดโดย Le Coq Sportif และผู้สนับสนุนหลักของทีมคือโธมัสคุกส์
มาสค์ไรเดอร์ ดีเคด (ตัวละคร)
มาสค์ไรเดอร์ ดีเคด () เป็นคาเมนไรเดอร์คนหลักในซีรีส์มาสค์ไรเดอร์ดีเคด ชื่อของเขามีความหมายว่า ลำดับที่ 10 ในภาษาอังกฤษ
ช่างภาพหนุ่มผู้มีนิสัยรักอิสระและไม่แยแสใคร เขาได้พบสิ่งผิดปกติในรูปภาพและถูกดึงเข้าไปพัวพันกับการต่อสู้ของเหล่าไรเดอร์ โดยการชักจูงของคุเรไน วาตารุ
สึคาสะนั้นแต่เดิมเคยรู้จักกับ ดีเคด มาก่อนแต่ด้วยอุบัติเหตุบางอย่างทำให้เขากลายเป็นคนความจำเสื่อม จำได้แต่เพียงว่าเขาเป็นเพียงช่างถ่ายภาพ ในจิตใต้สำนึกการเป็นดีเคดของสึคาสะนั้น ยังคงอยู่ทำให้เขาสามารถใช้การ์ดและดีเคด ไดรเวอร์ได้คล่องแคล่วแม้เพียงแรกเห็น
ความสามารถพิเศษของสึคาสะ นั้นมีมากมายเช่น สามารถพูดคุยด้วยภาษากูรอนกิ สามารถเล่นเพลงไวโอลีนได้คล่อง รวมไปถึงสามารถเล่นเทนนิสได้ดีเยี่ยม สามารถคาดเดาเหตุการณ์ล่วงหน้าได้ รวมไปถึงวิเคราะห์การต่อสู้ตามสถานการณ์และสภาพแวดล้อมต่างๆจึงทำให้สามารถใช้การ์ดใบไหนเหมาะกับสถานการณ์ประเภทใด
ส่วนใหญ่แล้วก่อนที่เขาจะเริ่มต่อสู้ในฉากท้ายๆ คู่ต่อสู้มักจะถามเขาว่าเขาเป็นใครกันแน่ (ส่วนมากจะถามว่า"นี่แก...เป็นใครกันแน่?!"(貴様、何者だ？ Kisama, nani mono da?) แล้วสึคาสะก็จะตอบกลับไปว่า "มาสค์ไรเดอร์ที่ผ่านทางมาไงล่ะ จำใส่หัวไว้ซะ"(通りすがりの仮面ライダーだ、覚えておけ! Tōrisugari no Kamen Raidā da, oboeteoke!)
สึคาสะเกิดในโลกดีเคดโดยมีน้องสาวอยู่ 1 คนที่มีชื่อว่า ซาโยะ ส่วนพ่อแม่นั้นเสียชีวิตไปแล้ว
จุดอ่อนเพียงหนึ่งเดียวของสึคาสะ คือ จี้จุดที่ต้นคอ โดยเมื่อโดนจี้จุดจะทำให้เขาจะกลายเป็นคนบ้าจี้และหัวเราะไม่สิ้นสุด ซึ่งมีเพียงนัตสึมิเท่านั้นที่สามารถรู้จุดอ่อนของเขา
การแต่งกายของสึคาสะนั้นถือเป็นเอกลักษณ์เด่นของเรื่องอีกอย่างหนึ่ง เนื่องด้วยเครื่องแต่งกายของสึคาสะเมื่อเยือนโลกต่างๆนั้นไม่ซ้ำกันในแต่ละสถานที่
แต่บางครั้งสึคาสะเองไม่ได้มีการเปลี่ยนแปลงชุดที่สวมใส่แต่อย่างใดเช่น โลกของเนกาทีฟ , โลกของเทเลบิคุง ส่วน โลกของG สึคาสะไม่ได้ปรากฏตัวชุดลำรองแต่กลับปรากฏตัวในชุดของมาสค์ไรเดอร์ดีเคด แทน
ร่างแปลงของสึคาสะเกิดจากการแปลงร่างของดีเคดไดรเวอร์ โดยใช้การ์ดดีเคดในการแปลงร่าง เมื่อแปลงร่างเป็นดีเคด สึคาสะจะใช้ความสามารถพิเศษที่เขามีอยู่มาประยุกต์เข้ากับการต่อสู้ทำให้การต่อสู้ของดีเคดเป็นไปแบบการต่อสู้เพื่อหยั่งเชิงคู่ต่อสู้และเน้นทักษะเทคนิคการ่ตอสู้มากกว่าจะเป็นการต่อสู้แบบประจัญหน้า นอกจากนี้ ความสามารถอันเป็นเอกลักษณ์เด่นของดีเคดนั้นคือการแปลงร่างเป็นไรเดอร์คนอื่นๆได้เสมือนจริงได้ด้วยการใช้การ์ด
ร่างแปลงของดีเคด สามารถใช้ท่าคริมสันแสมช (ไรเดอร์คิก) ได้เลยโดยไม่ต้องใช้ไฟซ์พอยท์เตอร์ (อุปกรณ์คล้ายไฟฉาย)
เสียงประชาชน เปลี่ยนประเทศไทย
เสียงประชาชน เปลี่ยนประเทศไทย เป็นรายการโทรทัศน์ประเภทสาระเชิงข่าว ผลิตโดย สำนักข่าวไทยพีบีเอส ออกอากาศทุกวันพุธเวลา 20.20-21.15 น. ทางสถานีโทรทัศน์ไทยพีบีเอส เริ่มออกอากาศเป็นครั้งแรกเมื่อวันที่ 8 เมษายน พ.ศ. 2552 โดยใช้ชื่อว่า เปลี่ยนประเทศไทย ปี 2553ได้เปลี่ยนชื่อจากเดิม เป็น 2563 เปลี่ยนประเทศไทย ตั้งแต่วันที่ 7 เมษายน พ.ศ. 2553 และในปัจจุบัน ตั้งแต่หลังการเลือกตั้ง ส.ส. ปี 2554 รายการได้เปลี่ยนชื่ออีกครั้งเป็น เสียงประชาชน เปลี่ยนประเทศไทย
ร่างทรงมรณะ
ร่างทรงมรณะ เป็นตอนหนึ่งที่ปรากฏในเล่มที่ 4 จากนวนิยายชื่อ คินดะอิจิยอดนักสืบ แต่งโดย "โยโกะมีโซะ ซาจิ"
คดีนี้เริ่มต้นขึ้นด้วยการตายอย่างสยดสยองของคนทรงชื่ออุงะจิน คุซึริโกะ เธอนอนตายในบ้าน ที่ศพมีรอยกรีดทั่งร่าง และข้างศพยังมีแมวเป็นๆ ห้าตัว ที่ถูกย้อมจนตัวแดงฉานไปด้วยเลือดของเธอ พวกมันเดินเลียเลือดไปรอบศพ และไม่ยอมให้ใครเข้าใกล้ ต่อมาพบว่าสุนัขในบ้านถูกวางยาและแม่บ้านที่หายตัวไปตั้งแต่คืนเกิดเหตุก็ถูกพบเป็นศพอยู่ไม่ไกลจากบ้านนั้น ทาคิงาวะ เคียวโกะว่าที่เจ้าสาวซึ่งถูกพบอยู่ใกล้ที่เกิดเหตุ แถมยังมีถุงมือของเธอตกอยู่ในที่เกิดเหตุอีกด้วย จึงตกเป็นผู้ต้องสงสัย คินดะอิจิจึงถูกจ้างวานโดยคู่หมั้นของเธอให้มาคลี่คลายปมปริศนานี้ คดีอันน่าสยดสยองนี้มีผู้ต้องสงสัยหลายคน ไม่ว่าจะเป็นทาเทเบะ ทะมง ร่างทรงชายที่บังคับให้หญิงร่างทรงในเครือข่าย และผู้ศรัทธาหญิงมอบร่างกายปรนเปรอความสุขให้ตน ร่างทรงหญิงคนอื่นที่ต่างอิจฉาริษยากัน ใครคือฆาตกรตัวจริง...หรือสุดท้ายคดีก็จะพลิกผันสุดคาดหมาย เช่นเดียวกับคดีอื่นที่คินดะอิจิเคยสืบสวนมาแล้วหากมีข้อมูลเพิ่มเติมให้เขียน
บุรุษวิญญาณ
คินดะอิจิ ฉบับ นวนิยาย เล่ม 11 บุรุษวิญญาน
โดย โยโกะมีโซ โกชิ
เรื่องย่อ
คินดะอิจิ เล่มที่ 11 บุรุษวิญญาน เหตุน่าสะพรึงมาเยือนคลับจัดหานางแบบนู้ด เมื่อมีชายลึกลับมาขอว่าจ้างนางแบบ เขาปกปิดรูปร่างหน้าตามิดชิด เคลื่อนไหวเงียบเชียบราวภูตผี สมกับนามแฝงว่า ‘บุรุษวิญญาณ’ ไม่นานนักเหตุฆาตกรรมวิปริตก็เปิดฉากขึ้น โดยมีนางแบบในคลับรายแล้วรายเล่าเป็นเหยื่อสังเวยแต่คดีนี้ไม่ธรรมดาเพราะทำให้คินดะอิจิถึงกับมีอารมณ์โกรธ เพราะไม่เพียง
ถูกหยามด้วยเหตุเกิดใกล้เพียงปลายจมูก หากคู่ต่อสู้รายนี้ยังท้าทายด้วยแผนซับซ้อนจนนักสืบชื่อก้องเกือบเสียที
ตัวละครหลัก
- คินดะอิจิ โคสุเกะ
ผู้ต้องสงสัย
- คาโน ซันซาคุ สมาชิกชมรมพิสดาร
- คิคุจิ โยสึเกะ สมาชิกชมรมพิสดาร
- ทาเทเบะ เคนโซ นักข่าวและเป็นสมาชิกชมรมพิสดาร
แนวคิดที่ตรงกันข้ามกับประชาธิปไตย
แนวคิดที่ตรงกันข้ามกับประชาธิปไตย หมายถึง การต่อต้านการปกครองในระบอบประชาธิปไตย ของรัฐบาล และผู้ที่นิยมการปกครองที่ไม่ใช่ระบอบประชาธิปไตย และมีแนวคิดต่อต้านการปฏิรูปประชาธิปไตย และการสนับสนุนประชาธิปไตย
แนวคิดประชาธิปไตยสมัยใหม่ได้รับการต่อต้านจากบางรัฐ การสนับสนุนให้มีการจัดตั้งรัฐบาลประชาธิปไตยในรัฐอันมิใช่ประชาธิปไตยจะนำมาซึ่งการปฏิวัติประชาธิปไตย โดยการปกครองในระบอบราชาธิปไตย ได้ต่อต้านแนวคิดประชาธิปไตย และพยายามป้องกันการล้มล้างสถาบันกษัตริย์ ถึงแม้ว่าจะมีการประนีประนอม โดยการจัดรูปแบบของรัฐบาลร่วมกัน
ในปัจจุบันนี้ แนวคิดต่อต้านประชาธิปไตยได้ปรากฏในรัฐคอมมิวนิสต์ สมบูรณาญาสิทธิราชและรัฐอิสลาม ซึ่งแต่ละแนวคิดต่างก็มีเหตุผลของตนในการต่อต้านระบอบประชาธิปไตยหรือการปฏิรูปประชาธิปไตยภายในประเทศของตน
แนวคิดราชาธิปไตยดั้งเดิมนั้นไม่ต้องการให้มีการปฏิรูปการปกครองในระบอบประชาธิปไตย ซึ่งอาจจะหมายถึงการแยกตัวออกจากอำนาจของกษัตริย์
โดยผู้ที่สนับสนุนพรรคคอมมิวนิสต์ได้ให้ความเห็นว่า มีความจำเป็นที่จะต้องรักษาเสถียรภาพของสังคม และมอบสิทธิมนุษยชนบางประการที่ไม่อาจพบได้ในการปกครองแบบเสรีประชาธิปไตย และอ้างว่าจะทำให้เศรษฐกิจของประเทศมีความเจริญก้าวหน้าอย่างรวดเร็วกว่าระบอบอื่น
แม้ว่ารัฐบาลของประเทศกลุ่มมุสลิมได้มีแนวคิดที่จะเปลี่ยนแปลงไปสู่การปกครองในระบอบประชาธิปไตยก็ตาม แต่ก็ได้มีเสียงขัดแย้งจากกลุ่มทางศาสนาของอิสลาม และนักบวชทางศาสนา แนวคิดประชาธิปไตยที่พบในรัฐอิสลามจึงมักเป็นการประนีประนอมโดยได้รับการสนับสนุนจากแนวคิดทางศาสนาอิสลาม
การถือเสียงข้างมากเป็นเกณฑ์
การถือเสียงข้างมากเป็นเกณฑ์ () เป็นกฎเกณฑ์การตัดสินใจซึ่งเลือกทางที่มีคะแนนเสียงข้างมาก คือ มีคะแนนเสียงมากกว่ากึ่งหนึ่ง การถือเสียงข้างมากเป็นเกณฑ์เป็นกฎเกณฑ์การตัดสินใจทวิภาคที่ใช้มากที่สุดในหน่วยงานวินิจฉัยสั่งการที่มีอิทธิพล รวมทั้งสภานิติบัญญัติของชาติประชาธิปไตยแบบมีผู้แทน นักวิชาการบางส่วนแนะนำคัดค้านการใช้การถือเสียงข้างมากเป็นเกณฑ์อย่างน้อยในบางพฤติการณ์ เพราะป็นการแลกโดยปริยายระหว่างประโยชน์ของการถือเสียงข้างมากเป็นเกณฑ์กับคุณค่าอื่นที่สำคัญต่อสังคมประชาธิปไตย ข้อโต้แย้งที่ขึ้นชื่อที่สุด คือ การถือเสียงข้างมากเป็นเกณฑ์อาจนำไปสู่ "ระบบเผด็จการโดยเสียงข้างมาก" ฉะนั้น จึงแนะนำให้ใช้คะแนนเสียงข้างมากเด็ดขาด (supermajority) และการจำกัดอำนาจรัฐบาลตามรัฐธรรมนูญเพื่อบรรเทาผลกระทบเหล่านี้ ล่าสุด นักทฤษฎีการออกเสียงลงคะแนนแย้งว่า การถือเสียงข้างมากเป็นเกณฑ์เป็นเกณฑ์ที่ดีที่สุดในการคุ้มครองฝ่ายข้างน้อย
โซฟี มาร์โซ
โซฟี มาร์โซ () มีชื่อจริงว่า Sophie Danièle Sylvie Maupu เป็นนักแสดงหญิงและโปรดิวเซอร์ชาวฝรั่งเศส
โซฟี มาร์โซ เกิดที่ปารีส ฝรั่งเศส เริ่มชีวิตการแสดงตั้งแต่อายุ 13 ปี เมื่อเธอและมารดาได้ไปลงชื่อในโมเดลลิ่งแห่งหนึ่ง และได้รับเลือกให้แสดงภาพยนตร์วัยรุ่น "ลาบูม" ออกฉายเมื่อ ค.ศ. 1980 และได้รับความนิยมเป็นอย่างสูงในฝรั่งเศส อิตาลี รวมถึงหลายประเทศในทวีปเอเชีย ทั้งญี่ปุ่น ฮ่องกง และประเทศไทย มีการสร้างภาคต่อ "ลาบูม 2" ออกฉายในปี ค.ศ. 1982
โซฟี มาร์โซ ยังมีผลงานแสดงอย่างต่อเนื่อง โดยมักเป็นภาพยนตร์ภาษาฝรั่งเศส จนกระทั่งมีชื่อเสียงในระดับนานาชาติ เมื่อรับบทเด่นในภาพยนตร์ของเมล กิบสันเรื่อง "Braveheart" (เบรฟฮาร์ท วีรบุรุษหัวใจมหากาฬ) ในปี ค.ศ. 1995 และบทสาวบอนด์ในภาพยนตร์เจมส์ บอนด์เรื่อง "The World Is Not Enough" (พยัคฆ์ร้ายดับแผนครองโลก)
ในปี ค.ศ. 1995 โซฟี มาร์โซเริ่มมีงานกำกับภาพยนตร์สั้นเป็นครั้งแรก เป็นภาพยนตร์สั้นความยาว 9 นาที ชื่อเรื่อง "L'Aube à l'envers" และได้กำกับภาพยนตร์เรื่องยาวเต็มรูปแบบเป็นครั้งแรกในปี ค.ศ. 2002 เรื่อง "Speak to Me of Love" ได้รับความชื่นชม และได้รับรางวัลผู้กำกับภาพยนตร์ยอดเยี่ยม ในเทศกาลภาพยนตร์โลกมอนทรีออล (Montreal World Film Festival)
ไบรอัน แม็กไนต์
ไบรอัน แม็กไนต์ () เกิดเมื่อวันที่ 5 มิถุนายน ค.ศ. 1969 ในบัฟฟาโล รัฐนิวยอร์ก เป็นศิลปินที่เคยได้รับการเสนอชื่อเข้าชิงรางวัลแกรมมี่ เขาเป็นนักร้อง นักแต่งเพลง นักเรียบเรียงเพลง โปรดิวเซอร์ ในแนวเพลงป็อปและอาร์แอนด์บี เขายังสามารถเล่นเครื่องดนตรีได้หลายประเภทอย่าง เปียโน กีตาร์ กีตาร์เบส กลอง เพอร์คัชชัน ทรอมโบน ทูบา เฟรนช์ฮอร์น และทรัมเปต
จอห์นนี นอกซ์วิลล์
ฟิลิป จอห์น แคลปป์ () เกิดเมื่อวันที่ 11 มีนาคม ค.ศ. 1971 ในนอกซ์วิลล์ รัฐเทนเนสซี หรือมีชื่อการแสดงว่า จอห์นนี นอกซ์วิลล์ () เป็นนักแสดง ดาราตลก และสตันต์ เขามีผลงานภาพยนตร์หลายเรื่อง แต่เขาเป็นที่รู้จักดีที่สุดในผลงานร่วมสร้างและดาราหลักในรายการซีรีส์ทางช่องเอ็มทีวี ที่ชื่อ แจ็กแอส (Jackass)
ถนนออร์ชาร์ด
ถนนออร์ชาร์ด () เป็นถนนในสิงคโปร์ ที่เป็นศูนย์รวมของร้านค้าและสิ่งบันเทิง แหล่งช็อปปิ้ง ซึ่งได้รับความนิยมจากชาวสิงคโปร์และเช่นเดียวกันกับนักท่องเที่ยว มักจะเรียกบริเวณนี้อย่างง่ายว่า ออร์ชาร์ด
ถนนถูกตั้งชื่อตามสวนพริกไทยและจันทน์เทศ แต่เดิมในช่วงปี 1840 โดยในอดีตเป็นที่ทำการเพาะปลูกพืชสวน มีเจ้าของชื่อ Scotts, Cairnhill และ Cuppage (ในปัจจุบันเป็นชื่อถนนในละแวกเดียวกัน) ต่อมาในปี 1900 เกิดโรคระบาดทำลายพืชผลเสียหายไป เจ้าของจึงต้องอพยพออกไป จนรัฐบาลเริ่มเข้ามาฟื้นฟูและขุดคลอง ในยุคปี 1970 มีการก่อสร้างอาคารขนาดใหญ่ขึ้นตามแนวถนน ไล่จาก C. K. Tangs, Plaza Singapura และโรงแรม the Mandarin Hotel จนเกิดเอ็นเตอร์เทนเมนท์ คอมเพล็กซ์ ขึ้นมาในเวลาต่อมา
ทราวิส พาสทรานา
ทราวิส อลัน พาสทรานา () เกิดเมื่อวันที่ 8 ตุลาคม ค.ศ. 1983 ในแอนนาโพลิส รัฐแมริแลนด์ เป็นผู้แข่งขันกีฬาประเภทมอเตอร์สปอร์ต ที่เป็นแชมป์รายการ เอ็กซ์เกม เหรียญทองมาหลายรางวัล ในหลายประเภท อย่างเช่น ซูเปอร์ครอส, โมโตครอส, ฟรีสไตล์โมโตครอส และการแข่งขันรถแรลลี
แจ็กแอส
แจ็กแอส () เป็นรายการโทรทัศน์อเมริกัน ออกฉายครั้งแรกทางช่องเอ็มทีวี ตั้งแต่ปี 2543 ถึงปี 2545 เป็นรายการที่นำคนมาแสดงความอันตรายหลายรูปแบบ หยาบคาย ความขำขันและ การทำให้ตัวเองบาดเจ็บ และการเล่นพิเรนทร์ รายการนี้เป็นฐานให้กับอาชีพการแสดงให้กับจอห์นนี นอกซ์วิลล์ และแบม มาร์เกรา ในปี 2545 ภาพยนตร์แจ็กแอสสองเรื่อง ผลิตและออกโดยบริษัทลูกของเอ็มทีวี ในเครือพาราเมาท์พิกเจอร์ส และทางด้านโทรทัศน์ยังมีรายการลูกออกมาตามกัน แจ็กแอสถือเป็นรายการหนึ่งทางช่องเอ็มทีวีที่ประสบความสำเร็จรายการหนึ่ง และทำให้แตกรายการย่อยรายการอื่นอย่าง "Viva La Bam", "Wildboyz", "Homewrecker", "Dr. Steve-O", และ "Blastazoid"
ในปี 2551 นิตยสารเอนเตอร์เทนเมนต์วีกลี จัดอนดับรายการแจ็กแอส อยู่อันดับ 68 ของโชว์ที่ยอดเยี่ยมที่สุดในรอบ 25 ปี
เอ็มทีวีเอเชีย
เอ็มทีวีเอเชีย () เป็นช่องเครือข่ายโทรทัศน์ดนตรีและบันเทิง 24 ชั่วโมง มีเจ้าของคือเอ็มทีวีภาคพื้นเอเชียแปซิฟิก บริษัทลูกของเวียคอม เอ็มทีวีเอเชียออกฉายในภูมิภาคเอเชียตะวันออกเฉียงใต้อย่าง สิงคโปร์ (ผ่านสตาร์ฮับทีวี), มาเลเซีย (แอสโตร), ฮ่องกง (นาวทีวี), อินโดนีเซีย (แอสโตรนูซานตารา) และเวียดนาม (VTC,VCTV,SCTV) นอกเหนือจากนั้นแล้ว ในประเทศอินโดนีเซีย ประเทศไทย และฟิลิปปินส์ ก็มีช่องเอ็มทีวีท้องถิ่นของประเทศนั้น ๆ ด้วย
คยา
คยา () คือตำบลหนึ่งในอำเภอคยา จังหวัดมคธ รัฐพิหาร ประเทศอินเดีย ตั้งอยู่ 100 กิโลเมตร ทางใต้ของเมืองปัฏนา ตัวเมืองทอดยาวไปตามชายฝั่งของแม่น้ำเนรัญชรา เมืองแห่งนี้เป็นเมืองสำคัญทั้งของศาสนาพุทธและศาสนาฮินดู เพราะเป็นทั้งที่ตั้งของสถานที่เกิดเหตุการณ์สำคัญ ๆ ของพระพุทธศาสนา และสถานที่ ๆ ถูกกล่าวถึงในตำนานปรัมปราในคัมภีร์รามายณะของศาสนาฮินดู โดยภูมิประเทศของคยาเต็มไปด้วยภูเขาหินขนาดเล็ก คยาเป็นเมืองที่เป็นทั้งที่ตั้งของคยาสีสะ สถานที่พระพุทธองค์ทรงแสดงอาทิตตปริยายสูตรเพื่อโปรดแก่เหล่าชฏิล 1,003 รูป และวัดวิษณุบาท วัดฮินดูที่เป็นที่ประดิษฐานของหิน ที่ชาวฮินดูนับถือว่าเป็นรอยบาทของพระวิษณุ สถานที่ศักดิ์สิทธิ์สำคัญ 1 ใน 7 แห่งของศาสนาฮินดู
ในอดีตสมัยที่พระพุทธเจ้าตรัสรู้ แถบตำบลนี้เป็นที่อยู่ของชฏิลสามพี่น้องคือ อุรุเวลากัสสปะ, นทีกัสสปะ, คยากัสสปะ และบริวารของตนรวม 1,003 รูป ที่ตั้งสำนักบูชาไฟของตนเรียงกันไปตามแม่น้ำเนรัญชรา เป็นที่เคารพศรัทธาของคนในแคว้นมคธเป็นอย่างมาก พระพุทธองค์ได้เสด็จกลับมาโปรดชฏิลเหล่านี้ หลังจากตรัสรู้ที่ตำบลที่ใกล้กับที่ตั้งสำนักของอุรุเวลกัสสปะและบริวาร (อุรุเวลาเสนานิคม) โดยเสด็จไปโปรดปัญจวัคคีย์และจำพรรษาแรกที่ป่าอิสิปตนมฤคทายวันก่อน และทรงกลับมาทรงกระทำการทรมานทิฏฐิมานะของชฏิลด้วยการแสดงอภินิหารหลายประการ จนเหล่าชฏิลทั้งหมดยอมรับนับถือและบรรพชาในพระพุทธศาสนาและพระพุทธองค์ได้ทรงแสดงอาทิตตปริยายสูตรแก่เหล่าชฏิลจนบรรลุเป็นพระอรหันต์ทั้งหมด ที่ คยาสีสะ ซึ่งตั้งอยู่ที่ตำบลคยาในปัจจุบัน
ปัจจุบัน คยาสีสะ สถานที่ที่พระพุทธองค์ทรงแสดงธรรมแก่ชฏิลจนบรรลุพระอรหันต์ ยังคงมีชื่อเรียกว่าคยาสีสะเหมือนในพุทธกาล โดยมีสถูปเล็ก ๆ ตั้งอยู่ในจุดที่ชื่อว่าเป็นสถานที่พระพุทธองค์แสดงธรรมในครั้งนั้นด้วย
นอกจากสถานที่ทางพระพุทธศาสนาแล้ว ยังมีวัดฮินดูชื่อว่าวัดวิษณุบาท ที่ชาวฮินดูเชื่อว่าเป็นสถานที่ประดิษฐานรอยบาทของพระวิษณุ ตามคัมภีร์รามายณะด้วย โดยมีชาวฮินดูมาสักการะเป็นประจำ
จามปา (แก้ความกำกวม)
จามปา อาจหมายถึง :
อุชเชนี (แก้ความกำกวม)
อุชเชนี อาจหมายถึง :
แอบบีย์
แอบบีย์ () คืออารามหรือคอนแวนต์ในนิกายโรมันคาทอลิก ที่อยู่ภายใต้การปกครองของอธิการอาราม (Abbot) หรืออธิการิณีอาราม (Abbess) ซึ่งทำหน้าที่เป็นพ่อหรือแม่ฝ่ายจิตวิญญาณของเหล่านักพรตที่อาศัยในแอบบีย์
“แอบบีย์” เดิมมาจาก “abbatia” ในภาษาละติน (ซึ่งแผลงจากคำ “abba” ในภาษาซีเรียค ที่แปลว่า “พ่อ”) คำว่า “แอบบีย์” อาจจะหมายถึงคริสต์ศาสนสถานที่ในปัจจุบันไม่มีฐานะเป็นแอบบีแล้ว แต่ยังคงใช้ชื่ออยู่ ซึ่งบางครั้งก็ใช้ต่อมาเป็นเวลาหลายร้อยปี เช่น แอบบีเวสต์มินสเตอร์ หรือใช้เรียกคฤหาสน์ชนบท หรือสิ่งก่อสร้างอื่นที่เดิมเป็นแอบบี แต่มาเปลี่ยนมือเป็นของคฤหัสถ์หลังจากการประกาศพระราชกฤษฎีกายุบอารามโดยพระเจ้าเฮนรีที่ 8 แห่งอังกฤษในคริสต์ศตวรรษที่ 16 เช่น มิสเซนเดนแอบบีย์ (Missenden Abbey)
มาร์โก ซีมอนเชลลี
มาร์โก ซิมอนเชลลี (อิตาลี: Marco Simoncelli) นักแข่งรถจักรยานยนต์อาชีพชาวอิตาลีเจ้าของผมฟูอันเป็นเอกลักษณ์ประจำตัวของเขา เกิดเมื่อวันที่ 20 มกราคม ค.ศ. 1987 เป็นอดีตแชมป์โลกรุ่น 250 ซีซี เมื่อปี ค.ศ. 2008 ซิมอนเชลลีเสียชีวิตระหว่างการแข่งขันรถจักรยานยนต์ชิงแชมป์โลกในฤดูกาล 2011 เมื่อวันที่ 23 ตุลาคม ค.ศ. 2011
ั
เกิดอุบัติเหตุ ทำให้ฝ่ายจัดประกาศยุติการแข่งขันทันที พร้อมนำร่างแน่นิ่งของซิมมอนเชลลี่ ไปทำการรักษาเป็นการด่วน แต่แล้วในเวลา 4 โมง 56 นาที ก็มีการประกาศจาก โมโตจีพี ว่า ตัวของ นักขับอิตาเลียน ได้จากโลกนี้ไปเป็นที่เรียบร้อยด้วยวัย 24 ปี เนื่องจากอาการบาดเจ็บนั้นสาหัสเกินกว่าจะเยียวยารักษาได้
จำนง เทพหัสดิน ณ อยุธยา
จำนง เทพหัสดิน ณ อยุธยา อดีตรัฐมนตรีช่วยว่าการกระทรวงมหาดไทย นักการปกครอง และนักเขียน
จำนง เทพหัสดิน ณ อยุธยา เกิดเมื่อปี พ.ศ. 2462 ในตระกูลของเทพหัสดิน ได้รับการศึกษาเบื้องต้นเข้าเรียนที่โรงเรียนเทพศิรินทร์ ในปี พ.ศ. 2471 มีเลขประจำตัวนักเรียน ท.ศ. 3640 นับเป็นนักเรียนเก่าเทพศิรินทร์ (DSA รุ่น 2478) และเข้าศึกษาต่อที่โรงเรียนสวนกุหลาบ และเข้ารับการศึกษาในชั้นปริญญาตรีที่คณะอักษรศาสตร์ จุฬาลงกรณ์มหาวิทยาลัย ได้อักษรศาสตร์บัณฑิต และเข้าศึกษาขั้นปริญญาโทที่ประเทศสหรัฐอเมริกา และมีการศึกษาโหราศาสตร์สากลเพิ่มเติม จนจบได้ประกาศนียบัตรชั้นสูงโหราศาสตร์ยูเรเนียนระบบฮัมบูร์ก
นายจำนง เริ่มต้นอาชีพเป็นครูโดยเริ่มรับราชการในช่วงเวลาหนึ่ง หลังจากนั้นได้โอนย้ายไปเป็นปลัดอำเภอ ในปี พ.ศ. 2487 ในช่วงที่เกิดสงครามมหาเอเชียบูรพา และเติบโตในหน้าที่การงานเป็นนายอำเภอ และได้รับการแต่งตั้งเป็นผู้ว่าราชการจังหวัดหลายจังหวัด อาทิ จังหวัดพระนครศรีอยุธยา (15 ตุลาคม 2510 - 30 กันยายน พ.ศ. 2514) จังหวัดราชบุรี (1 ตุลาคม 2514 - 30 กันยายน 2518) ฯลฯ จนเกียษณอายุราชการในตำแหน่งสุดท้ายเป็นรองปลัดกระทรวงมหาดไทย
ต่อมาได้เข้าร่วมคณะรัฐมนตรีคณะที่ 40 ในสมัยรัฐบาลของพลเอก เกรียงศักดิ์ ชมะนันทน์ ในตำแหน่งรัฐมนตรีช่วยว่าการกระทรวงมหาดไทยเมื่อวันที่ 11 พฤศจิกายน 2520 - 21 ธันวาคม 521
นายจำนง มีผลงานในด้านการเป็นนักเขียนที่เกี่ยวข้องกับแวดวงของนักการปกครอง อาทิ สามสิบสองปีชีวิตนักปกครอง เป็นหนังสือที่ได้รับการตีพิมพ์ซ้ำกว่า 10 ครั้ง หนังสืออีกหลายเล่ม ได้แก่ อำนาจอยู่หนใด , อยากมีความสุข ,คนเราควรฝัน ,มหัศจรรย์ชีวิตลิขิตเองได้--หนังสือธรรมะดีๆเล่มหนึ่ง ทั้งรักทั้งกลัว และยังเป็นนักเขียนบทความในกับนิตยสารศิลปวัฒนธรรม ฯลฯ
โบยัน กีร์กิช
โบยัน กีร์กิช เปเรซ (; ) เป็นนักฟุตบอล ปัจจุบันเล่นในสโมสรฟุตบอลสโตกซิตีในพรีเมียร์ลีก เล่นในตำแหน่งกองหน้า เกิดเมื่อวันที่ 28 สิงหาคม ค.ศ. 1990 เป็นลูกครึ่งจากพ่อชาวเซอร์เบียและแม่ชาวสเปน เขาจึงเลือกมีสัญชาติสเปนตามแม่ เขาเป็นนักฟุตบอลทีมเยาวชนของสโมสร ก่อนที่ฟรังก์ ไรการ์ด ผู้จัดการทีมในขณะนั้นจะดึงขึ้นมาเล่นในชุดใหญ่
ฆอร์เฆ โลเรนโซ
ฆอร์เฆ โลเรนโซ () นักแข่งรถหนุ่มจากสเปนเจ้าของฉายา "ไอ้หนุ่มจูปาจุ๊ป" เนื่องจากถ้าเขาชนะเขาจะอมจูปาจุ๊ปขึ้นโพเดียมทุกครั้ง เขาเกิดเมื่อวันที่ 4 พฤษภาคม ค.ศ. 1987 ปัจจุบันสังกัดทีม Ducati Team MotoGP ทีมเดียวกับอันเดรอา โดวิตซีโยโซ โดยเขาเปิดตัวในมอเตอร์ไซค์ชิงแชมป์โลกรุ่น 125 ซีซีในวันเกิดของเขาคือ 4 พฤษภาคม ค.ศ. 2002
ดานี เปโดรซา
ดาเนียล "ดานี" เปโดรซา รามัล () นักแข่งรถหนุ่มชาวสเปนวัย 23 ปี อดีตแชมป์โลก 125 ซีซี ปี 2003 และอดีตแชมป์โลก 250 ซีซี ปี 2004, 2005 เกิดเมื่อวันที่ 29 กันยายน ค.ศ. 1985 ปัจจุบันสังกัดทีมเรปซอลฮอนด้า
ดร.ไลท์
ดร.โทมัส ไลย์ (トーマス・ライト, Tōmasu Raito) เป็นผู้สร้าง ร็อค กับ โรล ขึ้นมาพวกเขา 2 คนเป็นหุ่นยนต์ทำงานบ้าน ที่ดร.ไลย์สร้างขึ้นมา แต่เมื่อคู่อริของดร.ไลย์ก่อกวนเมืองชื่อว่า ดร.อัลเบอร์ วอ ไวลลี่ ได้ปรับหุ่นยนต์ทำงานคือพวกกัสซ์แมนได้ทำลายเมืองไว้วอด ดร.ไลย์ ได้เปลี่ยนร่างกาย ร็อค ให้เป็น ร็อคแมน ต่อกรกับ ดร.ไวลลี่
และดร.ไลท์ยังเป็นผู้สร้าง x ขึ้นมา
เซียะ ถิงฟง
เซียะ ถิงฟง (อักษรจีนตัวเต็ม: 谢霆锋, อักษรจีนตัวย่อ: 谢霆锋, พินอิน: xiè tíngfēng) นักแสดง, นักร้อง, นักแต่งเพลงและผู้กำกับภาพยนตร์ชาวฮ่องกง ผู้โด่งดังจากบทตัวร้ายในภาพยนตร์เรื่อง "The Promise" โดยได้แสดงร่วมกับภรรยาของตัวเองคือ จาง ป๋อจือ โดยปัจจุบันสังกัดอยู่กับบริษัท Emperor Entertainment Group
เซียะ ถิงฟง เกิดเมื่อวันที่ 29 สิงหาคม ค.ศ. 1980 (อายุ 36) ที่ฮ่องกง เป็นลูกชายของอดีตนักแสดงชื่อดัง เซียะ เสียน (แพทริก เซ) กับเดโบราห์ ลี (狄波拉)
เมื่ออายุได้ 7 ขวบ เซียะ ถิงฟงได้ตามครอบครัวย้ายไปอยู่แคนาดา จากนั้นพอ 14 ปี ย้ายมาเรียนที่เมืองฟีนิกซ์ รัฐแอริโซนา สหรัฐอเมริกา โดยใฝ่ฝันจะเป็นมัณฑนากร แต่ต้องเปลี่ยนแผนเมื่อพ่อแม่หย่ากัน จึงกลับมาฮ่องกงและเรียนจนจบมัธยมปลาย
ในปี ค.ศ. 1996 เดินทางไปเรียนร้องเพลงที่ญี่ปุ่น หวังจะเป็นนักร้องอาชีพ จากนั้นเซ็นสัญญาเข้าสังกัดบริษัทเพลงฟิตโต เร็กคอร์ด โด่งดังตั้งแต่อัลบั้มแรก คือ ชุด "My Attitude" และมีผลงานเพลงต่อเนื่องควบคู่กับงานแสดง นอกจากนี้แล้วมีผลงานกำกับภาพยนตร์สั้นเรื่อง "Heroes in Love" ในปี ค.ศ. 2001
เซียะ ถิงฟง มีชื่อภาษาอังกฤษว่า นิโคลัส เซียะ (Nicholas Tse) ชีวิตส่วนตัว สมรสกับ จางป๋อจือ (Cecilia Cheung) นักแสดงสาวชื่อดังอีกคนของฮ่องกง ปัจจุบัน ทั้งคู่มีลูกชายด้วยกันทั้งหมด 2 คน ชื่อ ลูคัส (Lucas Tse) และ ควินตัส (Quintus Tse)
อุ่นไอรักสายลมหนาว
อุ่นไอรักสายลมหนาว เป็นละครที่ออกอากาศในช่วงเวลาไพร์มไทม์ของญี่ปุ่น คือ ละครวันจันทร์ เวลา 21:00 น. เรียกว่า "เกะสุคุ ดราม่า" () นำแสดงโดย ยูจิ โอดะ และอากิโกะ ยาดะ เกี่ยวกับชีวิตคนหนุ่มสาวเหล่าพนักงานของบริษัทผลิตเครื่องกีฬาชื่อดังที่ชื่อว่า Heart Sport ที่ต่างก็พยายามตามความฝันของตนเอง รวมไปถึงมุมมองในเรื่องความรักของแต่ละคน
เคนจิได้พบกับยูกิครั้งแรก ตอนที่ทั้งคู่ไปทำงานร่วมกันที่นิวซีแลนด์ ต่อมาก็มีเหตุจำเป็นให้คนทั้งคู่ต้องมาอาศัยอยู่ในอพาร์ตเมนท์ห้องติดกัน เนื่องจากต่างก็ทำงานอยู่ในบริษัทเดียวกัน เคนจิและยูกิจึงตกลงกันว่าจะปิดเรื่องที่อาศัยอยู่อพาร์ตเมนท์เดียวกันเป็นความลับจากคนในบริษัท เพื่อไม่ให้เกิดข่าวลือเสียหายออกไป
ยูกิป่วยเป็นโรคร้ายชนิดหนึ่ง ซึ่งเมื่อผ่าตัดทำการรักษาแล้ว อาการจะทรงตัวอยู่ได้ชั่วระยะหนึ่ง จากนั้นจะทรุดหนักลงอีก ยูกิเข้าใจถึงเรื่องนี้ดี จึงไม่เปิดใจรักใคร
เมื่ออาการป่วยของยูกิกำเริบขึ้น ทำให้เธอจำเป็นต้องเดินทางไปรักษาตัวที่ต่างประเทศ ในขณะที่ประธานบริษัทได้แจ้งข่าวร้ายว่า ทางบอร์ดบริหารมีมติให้ถอนตัวจากธุรกิจเครื่องกีฬาฤดูหนาว ทำให้เคนจิตัดสินใจออกมาทำตามความฝันของตน และเตรียมตัวเพื่อออกตามหายูกิ
พระพิมลธรรม (ชอบ อนุจารี)
พระพิมลธรรม นามเดิม ชอบ ชมจันทร์ ฉายา อนุจารี เป็นราชบัณฑิตภาคีสมาชิกสาขาวิชากวีนิพนธ์ ประเภทวิชาวรรณศิลป์ สำนักศิลปกรรม ผู้เคยดำรงตำแหน่งเจ้าอาวาสวัดราษฎร์บำรุง เจ้าคณะจังหวัดชลบุรี เจ้าคณะตรวจการภาค 9 และ 2 และแม่กองธรรมสนามหลวง และเป็นผู้ริเริ่มให้มีวันอาสาฬหบูชาเป็นวันสำคัญทางพระพุทธศาสนาอีกวันหนึ่งในประเทศไทย
พระพิมลธรรม มีนามเดิมว่า ชอบ ชมจันทร์ เกิดเมื่อวันอาทิตย์ที่ 23 มีนาคม พ.ศ. 2444 ตรงกับวันขึ้น 15 ค่ำ เดือน 4 ปีฉลู เวลา 24:00 น. เป็นบุตรคนที่ 3 ในจำนวน 6 คน ของนายชมและนางจันทร์ จันทร์พยอม ชาติภูมิอยู่ในตลอดเมืองเก่า อำเภอพนัสนิคม จังหวัดชลบุรี
ท่านเริ่มศึกษากับยายช้อย แล้วเข้าศึกษาที่วัดพลับจบการศึกษา
พระพิมลธรรม ได้บรรพชาเป็นสาเณรเมื่อปี พ.ศ. 2457 ที่วัดพลับ อำเภอพนัสนิคม โดยมีพระครูศรีพนัสนิคมเป็นพระอุปัชฌาย์ บวชได้ 2 ปี โยมยายพาไปเรียนบาลีที่วัดใต้ต้นลาน ขณะพระอธิการกรานเป็นเจ้าอาวาส ถึง พ.ศ. 2461 เจ้าอาวาสย้ายไปเป็นเจ้าอาวาสวัดหัวถนน ทำให้สำนักเรียนปิดลง โยมยายจึงได้พาไปฝากเป็นศิษย์สมเด็จพระวันรัต (เฮง เขมจารี) วัดมหาธาตุยุวราชรังสฤษฎิ์ราชวรมหาวิหาร
พ.ศ. 2465 ได้อุปสมบทเป็นพระภิกษุที่วัดมหาธาตุยุวราชรังสฤษฎิ์ โดยมีสมเด็จพระวันรัต (เฮง เขมจารี) เป็นพระอุปัชฌาย์ พระพิมลธรรม (ช้อย ฐานทตฺโต) และพระธรรมรัตนากร (สวัสดิ์ กิตฺติสาโร) เป็นพระกรรมวาจานุสาวนาจารย์
หนังสือที่นิพนธ์ โดย เจ้าคุณพระพิมลธรรม (ชอบ อนุจารี)
พระพิมลธรรม (ชอบ อนุจารี) มรณภาพเมื่อวันที่ 24 พฤศจิกายน พ.ศ. 2535 เวลา 13.40 น. สิริอายุได้
พระพิมลธรรม
พระพิมลธรรม เป็นราชทินนามสมณศักดิ์พระราชาคณะเจ้าคณะรองรูปหนึ่ง ในสมัยหลัง ๆ ได้พระราชทานเฉพาะพระภิกษุฝ่ายมหานิกาย ปัจจุบันไม่มีพระราชาคณะรูปใดได้รับราชทินนามนี้
สมณศักดิ์ที่ "พระพิมลธรรม" ปรากฏครั้งแรกในรัชสมัยสมเด็จพระศรีเสาวภาคย์ ว่าพระศรีสินซึ่งผนวชอยู่วัดระฆังเป็นผู้รู้พระไตรปิฎกและชำนาญพระเวท มีสมณศักดิ์เป็น"พระพิมลธรรม์อนันตปรีชา" ได้ปราบดาภิเษกเป็นสมเด็จพระเจ้าทรงธรรม ในทำเนียบตำแหน่งพระราชาคณะในกรุงครั้งกรุงเก่า ระบุว่าพระพิมลธรรม วัดรามาวาส เป็นเจ้าคณะรองคณะคามวาสีฝ่ายซ้าย ถึงสมัยกรุงรัตนโกสินทร์ได้เปลี่ยนเป็นเจ้าคณะรองคณะเหนือ แต่ก็มีข้อมูลว่า "พระพิมลธรรม" เป็นพระอาจารย์อีกรูปหนึ่งของสมเด็จพระนารายณ์ ทรงปรึกษาข้อราชการบ่อยครั้ง โดยเฉพาะเรื่องโหราศาสตร์ เชื่อกันว่าทำนายได้แม่นยำมาก เช่น เมื่อสมเด็จพระนารายณ์ ยกทัพไปตีเมืองอังวะ ครั้งนั้นพระยาสีราชเดโชถูกพม่าจับไป สมเด็จพระนารายณ์ทรงทราบข่าวก็ดำรัสสั่งตำรวจหลวงไปนิมนต์พระพิมลธรรม วัดระฆังเข้ามาให้จับยามดู พระพิมลธรรมตรวจดูแล้วถวายพยากรณ์ว่า พระยาสีหราชเดโชชัยจะสามารถหลุดฟื้นมาได้และกลับได้ชัยชนะ ซึ่งเหตุการณ์ก็เป็นไปตามคำทำนายนั้น
พระพิมลธรรม มีฐานานุศักดิ์ตั้งฐานานุกรมได้ 8 รูป ดังนี้
ในสมัยกรุงรัตนโกสินทร์มีผู้ได้รับพระราชทานสมณศักดิ์ที่ "พระพิมลธรรม" ดังนี้
โกสัมพี
โกสัมพี () คือเมืองโบราณในสมัยพุทธกาล มีความสำคัญในฐานะที่เป็นเมืองหลวงของแคว้นวังสะ 1 ใน มหาชนบทในสมัยพุทธกาล เมืองนี้รุ่งเรืองจากการที่เป็นชุมนุมการค้าขายในสมัยโบราณ ปัจจุบันเมืองนี้เหลือเพียงซากโบราณสถาน รูปโค้งพระจันทร์เสี้ยวริมฝั่งแม่น้ำยมุนา ตั้งอยู่ที่หมู่บ้านโกสัม (Kosam) หรือหมู่บ้านหิสัมบาทตชนบท จังหวัดอัลลฮาบาต รัฐอุตตรประเทศ ของอินเดีย ตั้งอยู่ห่างจากตัวจังหวัดไปทางตะวันตกเฉียงใต้ประมาณ 59 กิโลเมตร เมืองนี้ได้เริ่มต้นทำการขุดค้นทางโบราณคดีโดยศาสตรจารย์ จี.อาร์.ชาร์มา แห่งมหาวิทยาลัยอัลลาหบาต ในปี พ.ศ. 2492 และมีการสำรวจอีกครั้งในปี พ.ศ. 2494 - พ.ศ. 2499 ปัจจุบันปรากฏหลักฐานที่ได้จากการสำรวจขุดค้นเป็นที่แน่นอนแล้ว โดยยังคงมีซากกำแพงเมืองปรากฏให้เห็นอยู่ และได้ค้นพบวัดโบราณที่สันนิษฐานว่าเป็นวัดโฆสิตารามมหาวิหาร วัดที่สร้างขึ้นในสมัยพุทธกาล ซึ่งมีการค้นพบบาตรดินโบราณ พระพุทธรูป และโบราณวัตถุจำนวนมากภายในแหล่งขุดค้นเมืองโกสัมพีแห่งนี้ โบราณวัตถุส่วนใหญ่ทางการอินเดียได้นำไปเก็บรักษาที่พิพิธภัณฑ์แห่งเมืองอัลลหบาต
โกสัมพีมีความสำคัญมาตั้งแต่สมัยก่อนพุทธกาล เป็นเมืองหลวงแห่งแคว้นที่มีความเจริญรุ่งเรืองมากแคว้นหนึ่งในบรรดา 16 แคว้นของชมพูทวีป ในสมัยพุทธกาลเมืองแห่งนี้มีพระเจ้าอุเทนราชาเป็นเจ้าผู้ครองแคว้น มีความสำคัญในฐานะเป็นเมืองศูนย์กลางทางการค้าระหว่างแคว้นที่สำคัญแคว้นหนึ่ง ในทีฆนิกาย มหาวรรค ระบุว่าพระอานนท์เคยทูลขอให้พระพุทธองค์ควรมาปรินิพพานที่เมืองใหญ่โกสัมพีนี้ แทนที่จะเป็นเมืองกุสินารา ที่เป็นเมืองเล็ก ในสมัยพุทธกาลเมืองแห่งนี้ปรากฏวัดในคัมภีร์ทางพระพุทธศาสนา 4 วัด คือ โฆสิตารามมหาวิหาร, กุกกุฏารามมหาวิหาร, ปาวาริการามมหาวิหาร หรือปาวาริกัมพวัน และพัทริการามมหาวิหาร ซึ่งสร้างโดยมหาเศรษฐีแห่งโกสัมพี 3 คน คือ โฆสกเศรษฐี, กุกกุฏเศรษฐี และปาวาริกเศรษฐีตามลำดับ โดยสามวัดแรกเศรษฐีทั้งสามได้สร้างถวายพระพุทธเจ้าในคราวเดียวกัน
ตามคัมภีร์พระพุทธศาสนาระบุว่าพระพุทธเจ้าเสด็จมาประทับจำพรรษาที่ 9 ณ โกสัมพี และมีโอกาสเสด็จมาประทับ ณ เมืองโกสัมพีหลายครั้ง และบางครั้งได้ประทับอยู่นาน ได้ทรงแสดงพระสูตรต่าง ๆ เป็นจำนวนมาก รวมทั้งทรงบัญญัติสิกขาบทของพระภิกษุสงฆ์หลายสิกขาบท ซึ่งรวมถึงสิกขาบทในสุราปานวรรค ข้อที่ห้ามพระดื่มสุราด้วย และโดยเฉพาะอย่างยิ่งเหตุการณ์ที่พระธรรมธรและวินัยธรแห่งโฆสิตารามมหาวิหารทะเลาะกันด้วยเรื่องการคว่ำขันน้ำในห้องน้ำ เกิดเป็นสังฆเภท (แม้พระพุทธเจ้าจะเสด็จมาตักเตือนก็ไม่ยอมกัน จึงทำให้พระพุทธองค์เสด็จไปจำพรรษาที่ 10 ที่รักขิตวัน ในป่าปาริไลยกะ ออกพรรษาแล้วจึงเสด็จไปเมืองสาวัตถี พระที่ทะเลาะกันสำนึกผิดและคืนดีกันได้ในระหว่างพรรษา เมื่อออกพรรษาพระเหล่านั้นจึงพร้อมใจกันไปเฝ้าพระพุทธองค์ที่ เชตวันมหาวิหาร เมืองสาวัตถี เพื่อกราบทูลขออภัยโทษ) และเรื่องพระฉันนะ (คนเดียวกับฉันนะอำมาตย์ที่พาเสด็จออกผนวช) ถูกพระพุทธเจ้าให้พระสงฆ์ลงพรหมทัณฑ์ จนสำนึกผิดและกลับใจปฏิบัติธรรมจนบรรลุพระอรหัต
นอกจากนี้ ยังมีเรื่องราวมากมายที่เกิดขึ้นในเมืองโกสัมพีที่ปรากฏในคัมภีร์พระพุทธศาสนา เช่น เรื่องโฆสกเศรษฐี, พระพากุละ, พระปิณโฑลภารัทวาชะ, เรื่องพระเจ้าอุเทนราชากับพระนางสามาวดี พระนางมาคันทิยา พระนางวาสุลทัตตา เป็นต้น รวมทั้งเรื่องพระนางมาคันทิยาผูกอาฆาตพระพุทธเจ้า จ้างให้นักเลงและเดียรถีย์เหล่ามิจฉาทิฏฐิติดตามด่าพระพุทธองค์ตลอดเวลา ซึ่งเป็นต้นเหตุของพระพุทธภาษิตสำคัญที่ถือได้ว่าเป็นธรรมะสอนใจดียิ่ง
โกสัมพี (แก้ความกำกวม)
โกสัมพี อาจหมายถึง